Uber Mintak Pemandu Ber-Selfie Untuk Keselamatan Dan Verifikasi

Menangkap gambar selfie adalah sesuatu yang normal dan juga popular, namun tidak semua orang suka ber-selfie. Namun bagi pemandu Uber, anda harus membiasakan diri untuk kerap ber-selfie kerana Uber telah pun mengambil langkah untuk meningkatkan kawalan keselamatan melalui proses verifikasi gambar.

Uber mengumumkan Real-Time ID Check yang diimplementasi menggunakan Microsoft Cognitive Services bagi menawarkan sistem dan keadaan yang lebih selamat, terjamin dan terkawal kepada pengguna dan pemandu Uber.

Real-Time ID Check akan meminta pemandu untuk berkongsi gambar sebelum aktif di dalam talian untuk membantu memastikan pemandu yang menggunakan aplikasi sepadan dengan akaun yang digunakan. Ini menghalang penipuan dan melindungi akaun pemandu daripada dikompromi. Ia juga melindungi penumpang dengan memberikan informasi yang benar dan telus.


Pengumuman Besar Dari CEO Maxis, Morten Lundal

Kepada mereka yang mengikuti perkembangan semasa di laman media sosial pastinya sedar tentang isu yang sedang hangat diperkatakan tentang pembekal perkhidmatan telekomunikasi. Bermula dari perbandingan yang dilakukan berkenaan harga dan tawaran pakej yang ditawarkan Maxis, isu itu telah tersebar dan menjadi viral di kalangan netizen. Ramai pengguna merasakan Maxis menawarkan pakej “cekik darah” kepada pengguna dan ketinggalan dalam memberikan pengguna mereka pakej yang lebih kompetitif dari segi harga dan pakej data. Tidak beberapa lama selepas itu semakin banyak pengguna berkongsi bahawa mereka sudah pun beralih arah dan mendaftar dengan syarikat telco lain.

Hari ini CEO Maxis, Morten Lundal dan Dushyan (Consumer Business Maxis) telah tampil secara siaran langsung melalui laman Facebook Maxis untuk mengumumkan pakej tambah baik MaxisONE Plan yang bakal berkuat kuasa sekitar hujung bulan ini. Dushyan memberitahu bahawa pelan 1GB data Internet (RM 98/sebulan) bakal dinaik taraf kepada 5GB data Internet sebulan, dan pelan 3GB data Internet (RM128/sebulan) menjadi 8GB data Internet. Sementara menunggu pelan terbaru dilancarkan secara rasmi, Maxis akan memberikan 3GB data Internet percuma kepada pengguna MaxisONE Plan bermula minggu hadapan.

Langkah ini dilihat sebagai usaha Maxis bagi mengelakkan lebih ramai pengguna beralih dari servis mereka dan ianya menjadi satu petunjuk bahawa pengguna mempunyai kuasa permintaan yang tinggi sekiranya mereka menyuarakan kehendak mereka dengan lebih lantang. Kesimpulannya kita bakal melihat persaingan yang lebih kompetitif antara syarikat telekomunikasi dari segi harga pada masa akan datang.

Video pengumuman dari Morten Lundal dan Dushyan SINI


HUAWEI Siri P30 Mungkin Tersedia Di Malaysia Pada Waktu Yang Sama Dengan Singapura

Tinggal sehari sahaja lagi sebelum pelancaran secara rasmi HUAWEI siri P30 di Paris iaitu pada 26 Mac 2019. Kita juga sudah tahu bahawa ia akan tersedia di Singapura pada 6 April dan sudah hampir pasti bahawa Malaysia juga tidak akan ketinggalan dalam ketersediaan tersebut.

HUAWEI juga sudah mengesahkan bahawa salah satu hadiah percuma kepada pengguna yang membeli siri HUAWEI P30 apabila ia tersedia di Malaysia nanti.

HUAWEI bakal memberikan ganjaran kepada pembeli terawal bagi setiap pembelian HUAWEI P30 dengan 1 unit HUAWEI Backup yang mana ia dihadirkan dengan 1TB external hard drive. ia juga tersedia dengan 5V2A, 9V2A HUAWEI fast charge atau 5V4.5A HUAWEI super-fast charge adapter. Pembeli yang berminat perlu sentiasa peka tentang hadiah percuma ini. Tambahan lagi, terdapat promosi jualan yang akan didedahkan pada pelancaran tersebut.

Selain itu, HUAWEI juga akan menambah lokasi di mana pengunjung boleh merasai sendiri pengalaman menggunakan siri HUAWEI P30 pada hari berkenaan yang mana tarikh akan diumumkan kelak.

Bagi menonton pelancaran siri HUAWEI P30 secara langsung bolehlah menonton di Youtube HUAWEI, Facebook HUAWEI atau Twitter HUAWEI.


Pertama Di Dunia! iPhone X Classic Liquid Gold Bermula Dijual!

iPhone X boleh dikatakan peranti Apple yang paling mahal setakat ini, tetapi ini tidak menghalang pengeluar terkenal dari Rusia iaitu Caviar untuk menghasilkan iPhone X mewah khas untuk peminatnya.

Baca Juga: Hasil Gambar Dari iPhone X

Caviar yang terkenal dengan tempah-khas, kali ini telah menghasilkan iPhone X Classic Liquid Gold yang merupakan pertama di dunia. Rekaannya sangat mewah di mana panel belakang terdiri daripada pelbagai bentuk geometri, sementara logo Apple direka dengan lebih menonjol. Sisi tepi iPhone X lebih menyerlah dengan emas tulen dan diukir dengan slogan “CAVIAR LUXURY STANDARD”.

Bagi mereka yang tidak kisah berbelanja lebih, Caviar iPhone X Classic Liquid Gold dijual pada harga RUB274,000 (kira-kira RM18,722) untuk model 64GB, manalaka untuk model 256GB pula dijual pada harga RUB289,000 (kira-kira RM19,747). Perbezaan harga yang sangat mengejutkan, sebanyak 3 kali ganda berbanding iPhone X biasa.

Satu lagi rekaan yang lebih “mesra harga” ditawarkan, Caviar iPhone X Classic Gold menggunakan kemasan emas di panel belakangnya.

Harga jualan untuk model 64GB ialah RUB257,000 (kira-kira RM 17,560), manakala untuk model 256GB dijual pada harga RUB272,000 (kira-kira RM 18,585).


ZTE Small Fresh 5 – Kecil Tetapi Hadir Dengan Dwi Kamera

ZTE telah mengumumkan sebuah lagi peranti model Small Fresh 5 yang hadir dengan paparan bersaiz 5 inci 1280 x 720p jenis IPS. Walaupun didatangkan dengan kerangka badan yang kecil, tidak bermakna sistem dwi kamera tidak boleh diletakkan.

Jadi, apa yang telah dilakukan oleh ZTE ini, mereka menyediakan kamera 13 Megapiksel disamping 2 Megapiksel yang mampu merakam gambar bokeh. Di bahagian depan pula, kamera 5 Megapiksel melengkapkan ciri swafoto kepada pengguna.

Small Fresh 5 dihidupkan dengan pemproses Snapdragon 425 empat teras, RAM 3GB atau 4GB, storan dalaman 16GB atau 32GB dan juga menyokong slot kad microSD sehingga 128GB. Selain itu, bateri berkapasiti 2,500mAh menyalurkan kuasa kepada sistem operasi Android 7.1 Nougat yang dibantu antaramuka MiFavor. Pengimbas cap jari yang terletak pada bahagian belakang melengkapkan fungsi pada telefon pintar ini.

ZTE Small Fresh 5 dijual pada harga CNY999 (RM626) untuk versi 3GB/16GB, sementara CNY1,399 (RM877) untuk versi 4GB/32GB. Warna pilihan yang diberikan adalah Dark Night Gray, Ellegent Gold, Glacier Blue dan Green.


#BigMacTikTok Challange Tawar Hadiah Lumayan Sehingga RM20,000!

Tik Tok dengan kerjasama McDonald’s Malaysia kini telah melancarkan #BigMacTikTok Challenge di mana menjemput orang ramai untuk mempamerkan gerak tari mereka yang terbaik bagi merebut peluang memenangi hadiah bernilai sehingga RM20,000!

Bermula HARI INI sehingga 31 Oktober 2018, tunjukkan bakat dan kreativiti anda melalui #BigMacTikTok Challenge dengan memuat naik video TikTok menggunakan mana-mana lagu-lagu Big Mac.

Ikuti 5 langkah mudah di bawah untuk sertai challange ini. Mana tahu korang bernasib baik kan terpilih sebagai pemenang…

Tiga (3) peserta dengan penyertaan yang paling kreatif akan memenangi hadiah wang tunai bernilai sehingga RM10,000. Di mana, tempat pertama akan membawa pulang hadiah wang tunai bernilai RM 5,000. Bagi tempat kedua dan ketiga pula, pemenang masing-masing akan membawa pulang RM 3,000 dan RM 2,000.

Manakala, lima (5) peserta dengan penyertaan terbaik di bawah kategori terpilih pula bakal memenangi hadiah khas sebanyak RM1,000 setiap satu. Tidak ketinggalan juga, lima puluh (50) baucer McD bernilai RM100 akan turut diberikan sebagai hadiah saguhati. Untuk maklumat lanjut, klik di SINI.


Pendedahan Vivo S10 – Susunan Tiga kamera Seakan Tiga Segi Dengan Lensa Utama 108MP?

Sudah sekian lama sejak pelancaran siri vivo S9. Baru-baru ini, terdapat beberapa pendedahan mengenai vivo S10 di Internet. Generasi seterusnya dari siri ini nampaknya akan datang.

Dari segi reka bentuk penampilan, menurut gambar yang didedahkan oleh netizen, vivo S10 menggunakan gaya reka bentuk yang sama dengan generasi sebelumnya, dengan warna biru sebagai warna utama, dan gradien biru dan oren di bahagian bawah, yang kelihatan awet muda. Dari segi kamera belakang, berita tersebut menunjukkan bahawa vivo S10 memiliki tiga kamera belakang.

Perlu diingat bahawa kawasan kamera belakang vivo S10 ditandai dengan kata-kata seperti “108”, yang menunjukkan bahawa piksel kamera utama telefon ini mungkin 108MP, yang merupakan peningkatan yang lebih besar berbanding piksel kamera utama vivo S9.


SST : Nokia Kekalkan Harga Sebahagian Peranti Pintar Tanpa Kenaikkan

Berita baik buat semua peminat jenama telefon bimbit Nokia apabila HMD Global iaitu pangkalan bagi peranti tersebut memaklumkan bahawa sebahagian besar harga jualan peranti mereka akan kekal seperti sebelum ini tanpa perubahan.

Langkah positif ini menyaksikan pihak Nokia menyerap Cukai Jualan dan Perkhidmatan (SST) dalam harga peranti sedia ada seiring dengan kebanyakan jenama di luar sana. Justeru, ini membolehkan para pembeli menikmati harga jualan yang sama seperti sebelum ini.

Harga Peranti OPPO Kekal Tanpa Perubahan

Seperti dimaklumkan, sebanyak lapan (8) model masih kekal dengan harga terdahulu dan hanya tiga model telefon Nokia yang dilancarkan baru-baru ini sahaja akan mengalami kenaikan harga sehingga RM69.


Laporan Masalah Google Nexus 6P

Beberapa minggu yang lalu, terdapat beberapa laporan dari pengguna Nexus 6P bahawa peranti mereka sudah mula retak pada bahagian panel kaca yang melindungi kawasan kamera belakang. Retakan ini berlaku secara tiba-tiba dan ianya tidak terjadi pada satu peranti sahaja, terdapat sebilangan pengguna yang melaporkan masalah yang sama.

Tidak selesai dengan isu itu, kini timbul pula laporan tentang kualiti audio yang tidak bailk semasa membuat panggilan. Rata-rata laporan dibuat menyatakan kenalan di talian tidak dapat mendengar dengan jelas panggilan yang dibuat dari Nexus 6P. Wakil dari Google yang turut serta dalam perbincangan forum memberitahu bahawa mereka sedang mengkaji punca dan mencari jalan penyelesaian kepada semua isu yang dihadapi peranti tersebut dan pengumuman akan dilakukan secepat mungkin.


Pengesahan & Ujian Siri Iphone 12 Selesai Bulan Ini – Penghasilan Bermula Julai!

Ada sesuatu yang menarik, dikhabarkan pengesahan dan ujian kejuruteraan (EVT)  bahawa iphone 12 berakhir bulan ini dan penghasilannya akan bermula Bulan hadapan.

Bagi siri iphone 12, ia bakal tampil dengan 4 saiz yang berbeza iaitu 5.4″ bagiiPhone 12, 6.1″ bagi iPhone 12 Plus, 6.1″ iPhone 12 Pro dan 6.7″ iPhone 12 Pro Max.

Kesemua model bakal hadir dengan skrin OLED. Bagi model Pro, ia bakal hadir dengan kadar segar semula 120Hz. Siri iPhone 12 ini bakal dikuasakan oleh cip pemproses A14.


Pengguna U Mobile Boleh Strim Dota 2 Malaysia Di Astro eGG Secara Percuma

Seperti yang sudah diketahui U Mobile sedia menyediakan Video-Onz kepada para pelanggannya. Pengguna U Mobile bebas menstrim pelbagai kandungan video di Youtube, Facebook, Netflix, iflix, viu, Hype TV, dan lain-lain dengan bebas tanpa had.

Dalam masa yang sama, pada 21 Oktober 2017 (esok) akan bermula Liga e-Sukan terbesar Malaysia yang menampilkan pertandingan Dota 2. Seiring dengan acara ini, para pelanggan U Mobile boleh menonton rancangan secara langsung ini sepanjang ia diadakan. Penstriman percuma ini boleh dinikmati menerusi internet berkelajuan tinggi U Mobile.

MESL (Malaysia E-Sport League) akan berlangsung dari 21 Oktober 2017 sehingga 21 Januari 2018 yang menawarkan hadiah keseluruhan bernilai RM500,000. Manakala, juara pasukan akan diberikan hadiah tambahan RM50,000 jika kesemua mereka merupakan pelanggan U Mobile.


Samsung Galaxy J6 Dengan Skrin Super AMOLED Dilancarkan Di Malaysia Pada Harga RM749

Samsung Malaysia baru-baru ini telah melancarkan telefon pintar Samsung Galaxy J6 (2018) ke pasaran Malaysia dengan harga kompetitif. Peranti ini dikelaskan dibawah kategori pertengahan yang membawakan ciri menarik seperti skrin Super AMOLED, memori RAM 3GB, dan sokongan tiga slot kad.

Samsung Galaxy J6 (2018) memiliki paparan bersaiz 5.6-inci dengan resolusi 1480 x 720 piksel menggunakan panel berteknologi Super AMOLED. Ia juga dilengkapi cip Exynos 7870, RAM 3GB, serta storan seluas 32GB selain didatangkan bersama fungsi pengimbas cap jari di bahagian belakang.

Peranti ini memiliki kamera utama 13 Megapiksel f/1.9 dan kamera depan 8 Megapiksel f/1.9 dimana kedua-duanya kamera ini menyokong LED flash. Bateri sebesar 3,000mAh turut dibekalkan bersama.

Samsung Galaxy J6 (2018) diperkenalkan dengan tiga pilihan warna iaitu Hitam, Emas, dan Ungu dengan harga RM749 RM799 seunit.

Dalam masa sama, para pelanggan yang ingin mendapatkan peranti ini mereka boleh menikmati ganjaran kad Petronas bernilai RM20 bersempena promosi Hari Raya Aidilfitri.


Kamera Kompak Paling Kecil Di Dunia – Sony RX0 II Kini Rasmi Berharga RM2,799!

Tertarik dengan reka bentuk mini pada Sony RX0 II, kini kamera paling kecil di dunia ini telah dirasmikan di pasaran Malaysia dengan harga jualan RM2,799 dan akan mula dijual Mei nanti.

RX0 II mempunyai saiz yang sangat kecil iaitu 59 x 40.5 x 35mm dengan berat hanya 135g sahaja, ia disertakan Exmor RS CMOS 1.0 inci dan pemproses imej BionzX yang mampu menghasilkan gambar menarik pada resolusi 15.3MP.

Sokongan spesifikasi menarik termasuk juga lensa 24mm dengan bukaan lensa F4, rakaman video 4K @ 30FPS, sistem penstabilan OIS, kalis air sehingga kedalaman 10 meter dan mampu bertahan jika jatuh pada ketinggian 2 meter.


Teeevo

Gemar menonton rancangan TV dan filem kegemaran di dalam smartphone? Tetapi tidak tahu aplikasi apa yang perlu dimuat turun? Apa kata anda muat turun sahaja aplikasi Teeevo secara percuma di iPhone anda. Melalui aplikasi ini, pengguna boleh melihat apakah rancangan TV ataupun filem terbaru yang bakal ditanyangkan! Selain itu, Teeevo juga menyediakan trailer, barisan pelakon serta senarai episod yang bakal ditanyangkan untuk memberi keseronokan semasa menonton cerita kegemaran.

Tidak cukup dengan itu, Teeevo telah diasingkan kepada beberapa kategori bagi memudahkan anda mencari rancangan TV mahupun filem kegemaran seperti Trending, Popular, Upcoming serta Box Office.


[Ura-Ura] : HUAWEI Mate 30 Pro Bakal Dibina Dengan Kamera Segi Empat Tepat, Bukan Bulat?

Terdahulu, kecoh di media sosial mengenai tersebar imej memaparkan lapisan kaca yang mendedahkan binaan panel belakang HUAWEI Mate 30 Pro – berbentuk bulat. Perkara ini benar-benar mengejutkan banyak pihak.

Pun begitu, muncul satu lagi imej bocor turut didakwa menunjukkan binaan panel belakang HUAWEI Mate 30 Pro. Tiada sebarang rekaan bulat, sebaliknya imej terbaru menunjukkan ia menyertakan potongan segi empat tepat – terletak pada bahagian tengah.

Memetik imej bocor, potongan tersebut kelihatan lebih tinggi berbanding HUAWEI Mate 20 Pro – ramai mula berspekulasi ia mungkin didatangkan dengan sokongan empat atau lima kamera utama bersama ketersediaan LED Flash.

Di samping itu, maklumat tertiris memetik sumber mengatakan bahawa HUAWEI dijangka mengekalkan binaan cahaya struktur 3D  untuk model kali ini (binaan ini mula diperkenal pada HUAWEI Mate 20 Pro).

Seperti biasa, maklumat tertiris masih lagi ‘rumors’ dan masih belum ada sebarang pengesahan rasmi mengenai model ini. Nampaknya kejutan HUAWEI kali ini penuh misteri dan teka teki! Jadi, sama-sama kita tunggu!


Peranti Paling Canggih honor V10 – Kini Boleh Dapat Dengan Program Purchase with Purchase!

honor View10 atau lebih dikenali sebagai honor V10, hari ini telah dirasmikan oleh pengedar sah Brightstar Malaysia. Peranti yang boleh dikatakan paling canggih dari honor setakat ini hadir dengan harga jualan yang sangat mesra iaitu RM2,099.

Sekiranya anda berminat, boleh dapatkan peranti ini dengan pakej “honor + DJI Purchase With Purchase Program”. Pakej menarik ini termasuk setiap pembelian honor V10, anda boleh mendapat potongan harga sebanyak RM 60 untuk DJI Osmo Mobile 2 yang berharga RM588.

Satu lagi pakej menarik adalah dengan setiap pembelian DJI Spark Fly, anda boleh mendapat potongan harga sebanyak RM200 untuk honor V10. Program ini akan ditawarkan sepanjang bulan Februari sehingga penghujung Mac.

Cepat! Dapatkan peranti idaman anda sekarang!


Acer Predator Orion 5000 & Acer Nitro 50 – Dua CPU Terbaru Acer Ditawarkan Pada Harga Bermula RM4,239

Sebelum ini Acer pernah melancarkan Predator Orion 9000 untuk pasaran tempatan! Terbaru, Acer telah membawa masuk Predator Orion 5000 yang dikuasakan oleh pemproses Intel Core TM i7-8700 generasi ke-8, storan sebesar 64GB DDR4 yang dipadankan dengan NVIDIA GeForce GTX 1070 GPU. Jadi, pemain boleh menguasai dunia baru mereka melalui kualiti gambar beresolusi tinggi, selain menawarkan prestasi permainan yang ekstrem serta pengalaman VR.

Dengan adanya teknologi IceTunnel 2.0 Acer yang memisahkan zon suhu berbeza sistem secara pintar, di mana setiap satunya mempunyai saluran aliran udara tersendiri untuk mengeluarkan haba. Reka bentuk panel hadapan yang berlubang-lubang dengan penapis habuk membolehkan Predator Orion 5000 menyedut udara yang tinggi, dan dalam masa sama menapis habuk.

Predator Orion 5000 menawarkan pilihan lengkap untuk permainan video dengan chasis yang menarik. Chasisnya yang boleh diubah suai membolehkan pemain untuk menaik taraf CPU, GPU, RAM dan storan menerusi panel-panel sisi yang mudah dibuka. Panel tingkap sisi yang besar dan jernih menyerlahkan kuasa yang ada di dalamnya. Selain itu, anda memantau electromagnetic interference (EMI) agar sentiasa berada di tahap terbaik.

Lebih istimewa, Predator Orion 5000 didatangkan dengan papan kekunci Predator USB Flare dan tetikus. Ditawarkan pada harga RM7,899, ia boleh didapati mulai pertengahan Julai 2018 di semua pengedar sah Acer di seluruh negara.

Direka untuk bermain permainan video pada harga mampu milik, Acer Nitro 50 dikuasakan oleh pemproses Intel Core TM i7 generasi ke-8, DDR4 RAM sebesar 64GB dan dilengkapi dengan NVIDIA GeForce GTX 1050 bagi menawarkan prestasi bermain permainan video luar biasa serta tugasan-tugasan melibatkan grafik.

Menariknya CPU ini, ia mampu memainkan video beresolusi 4K dan menyokong empat paparan pada satu-satu masa untuk permainan video yang lebih mengasyikkan. Dengan storan sehingga 1TB HDD dan 128GB SSD, menyimpan fail-fail beresolusi tinggi bukan lagi satu masalah.

Malah sokongan pengecasan tanpa wayar adalah satu bonus untuk mengecas peranti mudah alih ketika bermain. Ditawarkan pada harga RM4,239, Acer Nitro 50 didatangkan bersama kekunci dan tetikus tanpa wayar Acer dan boleh didapati pada penghujung Julai 2018 di semua pengedar sah Acer di seluruh negara.


Lenovo Dan Google Berkolaberasi Membina Alat Realiti Maya Yang Beroperasi Secara Sendiri

Alat realiti maya dibina bagi memberi keasyikan kepada pengguna setiap hari, keseronokan ini boleh diamati dengan pengalaman umpama tiga dimensi di sekeliling. Oleh itu, Lenovo dan Google juga ingin mengambil tempat dengan membina alat realiti maya pertama yang menggunakan teknologi WorldSense™ yang membolehkan pengguna bergerak dan meneroka persekitaran maya seolah-olah keadaan itu benar-benar wujud seperti melompat, terjunan, berlari dan lain-lain lagi.

Contoh yang boleh kita lihat sekarang ialah yang terdapat pada Lenovo Phab 2 Pro yang hadir dengan Tango, teknologi AR yang pertama seumpamanya pada telefon pintar. Kelebihan pada alat realiti maya Daydream ini, ia dioperasikan secara sendiri tanpa bantuan PC atau telefon pintar yang canggih.

Nama bagi peranti ini belum lagi dinyatakan tetapi ini sedikit sebanyak memberi persaingan kepada pengeluar yang lain. Bagi pendapat kami, alat realiti maya dari Lenovo seperti ini mungkin akan mencecah ribuan ringgit. Kalau anda mahu pengalaman luar biasa, sudah pasti harganya pun luar biasa kan.


Instagram Akhirnya Mengaplikasikan Sistem Keselamatan Dwi Faktor

Instagram merupakan salah satu aplikasi yang kerap kali diserang penggodam, ini kerana platform tersebut adalah antara yang paling kerap digunakan dengan jumlah pengguna lebih dari 400 juta. Kerap kali akaun pengguna dipecah masuk dan gambar dicuri, dipadam dan ada kejadian di mana penggodam memanipulasi akaun pengguna.

Untuk menghentikan ancaman tersebut, Instagram telah melancarkan sistem sekuriti dwi faktor yang memerlukan pengguna melakukan verifikasi identiti melalui kod yang diterima melalui sistem pesanan ringkas. Selain itu Instgram juga akan menghantar kod kedua sekiranya telefon atau nombor yang anda daftarkan hilang. Langkah itu dialu-alukan pengguna kerana sepatutnya Instagram melakukan sedemikian sejak dari dulu lagi. 4 tahun yang lalu, pemilik platform Instagram, iaitu Facebook telah menggunakan sistem dwi faktor sebagai pintu keselamatan pada platform mereka.


TCL Lancarkan Pemproses Audiovisual Cerdas Terbaharu di IFA 2020 Memungkinkan Potensi Penuh Teknologi TCL QLED dan Mini-LED

BERLIN, 4 September 2020 /PRNewswire/ — TCL Electronics (1070.HK), salah satu penggiat dominan dalam industri TV global dan syarikat elektronik pengguna terkemuka, memperkenalkan AiPQ Engine™ Gen 2, kemajuan pintar terbaharu TCL dalam pengoptimuman audiovisual di IFA 2020, meningkatkan standard inovasi teknologi paparan global sekali lagi untuk memberikan prestasi audiovisual yang memberi impak besar.

Didorong oleh algoritma pembelajaran mesin yang dipadankan dengan pengetahuan yang luas dalam persepsi visual manusia, AiPQ Engine Gen 2 TCL menggunakan potensi penuh TV skrin besar TCL dengan pengoptimuman audiovisual masa nyata mengikut pelbagai genre kandungan hiburan dan suasana persekitaran menonton.

Apabila digabungkan dengan teknologi TCL QLED dan Mini-LED, AiPQ Engine Gen 2 membolehkan pelanggan menikmati kandungan TV bukan 4K yang ditingkatkan dengan kapasiti paparan 4K terkemuka TCL serta prestasi warna dan kontras yang hebat. Dengan penambahan fungsi peningkatan Super Resolusi AI (AISR), bingkai demi bingkai kandungan bukan 4K membolehkan penambahbaikan bahan beresolusi rendah mencapai kualiti 4K.

TCL AiPQ Engine Gen 2 secara automatik mengoptimumkan tetapan gambar mengikut jenis dan senario kandungan yang dikenali seperti pemandangan hijau, pemandangan malam, animasi, dan gerakan serta menyesuaikan tetapan secara berasingan untuk kandungan wajah dan latar belakang.

Mesin audio AiPQ Engine Gen 2, selain daripada kemampuan pengecaman kandungannya dan penyesuaian tetapan yang berterusan, ia juga mempunyai cara unik untuk mengesan suasana persekitaran melalui mikrofon TV. Kelantangan akan diselaraskan secara automatik berdasarkan suasana persekitaran dan suara sekeliling.

TCL AiPQ Engine Gen 2 dikembangkan berdasarkan komitmen jitu yang berterusan terhadap teknologi paparan bertaraf dunia.

Selama lebih daripada 10 tahun, TCL telah membuat pelaburan bernilai bilion dolar dalam kemudahan pengeluaran panel paparan untuk teknologi TV, LCD, OLED, OLED boleh lipat, Mini-LED, dan QLED. Tahun ini, TCL telah melangkah lebih jauh dan membentuk perikatan perniagaan dengan JOLED Inc. untuk bersama-sama mengembangkan teknologi percetakan inkjet OLED.

TCL Electronics ialah syarikat elektronik pengguna yang berkembang pesat dan penggiat terkemuka dalam industri TV global. Ditubuhkan pada tahun 1981, beroperasi di lebih daripada 160 pasaran di seluruh dunia. Menurut Sigmaintell, TCL menduduki tempat ke-2 dalam pasaran TV global dari segi jumlah jualan pada tahun 2019. TCL mengkhusus dalam penyelidikan, pengembangan dan pembuatan produk elektronik pengguna mulai dari TV, audio dan peralatan rumah pintar.

Keywords: Computer/Electronics Consumer Electronics Entertainment Mobile Entertainment Telecommunications New products/services Trade show news


Samsung Perkenal Generasi Kedua Android Go – Galaxy J4 Core

Sebelum ini, Samsung pernah memperkenalkan kemunculan telefon pintar Android Go pertama keluaran mereka iaitu Samsung Galaxy J2 Core pada bulan Ogos lalu.

Berikutan kejayaan itu, Samsung kali ini secara rasminya telah memperkenalkan generasi kedua telefon pintar Android Go mereka yang dikenali sebagai Galaxy J4 Core. ‘Nafas baru’ turut diberikan pada model kali ini di samping didatangkan dengan pelbagai spesifikasi premium kepada para pengguna.

Galaxy J4 Core didatangkan dengan paparan skrin LCD bersaiz 6 inci HD+ dengan resolusi 1480×720 piksel. Ia dijana menggunakan cip pemproses Exynos 7570 di bawah memori sebesar 1GB dan 16GB storan dalaman yang boleh diperluaskan sehingga 512GB dengan penggunaan kad microSD.

Dari segi penggambaran, model ini dilengkapi lensa utama sebesar 8MP dengan aparture f2.2 bersama-sama kamera swafoto 5MP dengan bukaan yang sama. Melengkapinya juga adalah sebuah bateri sebesar 3,300 mAh di samping dijana menggunakan Android asli berasaskan Android 8.1 Oreo.


Microland ditampilkan antara 25 kajian kes cetuskan Transformasi Utama dalam Buku ISG Baharu mengenai Kecemerlangan Digital

BENGALURU, India, 29 Julai 2020 /PRNewswire/ — Hari ini, Microland mengumumkan bahawa ia telah diiktiraf oleh Information Services Group (ISG), firma penyelidikan dan penasihat teknologi global yang terkemuka atas tugas cemerlangnya bersama Waste Management, peneraju bagi perkhidmatan pengurusan sisa di Amerika Utara. Dalam bukunya yang baru diterbitkan, Scaling Digital: 25 Stories of Innovation, ISG memilih program transformasi WAN Tentuan perisian (SDWAN) Microland untuk Waste Management, Inc. pelanggannya, sebagai salah satu daripada 25 contoh terbaik bagi transformasi digital pada tahun lalu.

Microland membantu Waste Management menyampaikan program transformasi SDWAN bagi mendorong kelebihan daya saing. Matlamat utama program perubahan rangkaian ini termasuk mengakses aplikasi dihoskan awan dengan prestasi yang dipertingkat, meningkatkan keupayaan untuk menstrim video masa sebenar dan mengurangkan masa kitaran bagi mewujudkan laman sisa baharu. Microland berjaya memindahkan 1,150 laman ke rangkaian tentuan perisian, termasuk pejabat lapangan, timbunan tanah, pusat panggilan, stesen pemindahan, pejabat kawasan pasaran dan pejabat korporat dengan menggunakan rangka kerja SmartMigrate proprietarinya. Peralihan ini termasuk pembaikan menyeluruh terhadap penyedia peralatan / pengangkutan yang melibatkan 100 aplikasi, 500 litar dan lebih 5,000 peranti rangkaian. Microland membantu mencapai peningkatan 32x dalam prestasi rangkaian, mengaktifkan lebih banyak robot berautonomi untuk digunakan dan mengurangkan dengan ketara masa kitaran untuk menyediakan laman baharu. Tulang belakang digital yang baharu telah memberi kedudukan kepada Waste Management untuk maju ke hadapan sebagai peneraju industri dan menjadikannya lebih sukar untuk dikejar oleh pesaing.

“Program transformasi SDWAN yang dilaksanakan oleh Microland untuk pelanggan mereka berpunca daripada kepakaran mendalam kami yang dibina selama berdekad-dekad dalam transformasi dan pengurusan rangkaian. Microland sentiasa berada di barisan hadapan dalam menawarkan kepakaran teknologi yang canggih dan inovatif kepada pelanggan kami bagi memastikan mereka mengekalkan kelebihan daya saing mereka dan program ini merupakan bukti kesan tersebut. Kami gembira dengan pengiktirafan yang diberikan oleh ISG ini memandangkan ia merupakan satu penghargaan yang menginspirasikan terhadap nilai yang kami bawakan,” kata Mahesh Nagaraj, Ketua Pegawai Pemasaran dan Strategi, Microland.

Scaling Digital: 25 Stories of Innovation merupakan hasil daripada pemeriksaan rapi terhadap sejumlah besar kajian kes digital yang dihantar oleh komuniti penyedia. ISG menilai setiap kajian kes dengan menemubual pelanggan yang terlibat, menilai kesan daripada setiap transformasi ke atas perniagaan pelanggan dan mengindekskan kriteria penilaian ISG bagi menentukan 25 kajian kes utama yang akan diterbitkan dalam buku tersebut.

“ISG memilih Microland sebagai antara yang terbaik daripada yang terbaik dari segi perkongsian yang kukuh antara Microland dan Waste Management serta transformasi digital yang memberi kesan yang dicapai bersama-sama oleh mereka,” kata Paul Reynolds, Rakan Kongsi dan Presiden, Penyelidikan dan Pengalaman Pelanggan ISG. “Melalui pelaksanaan mereka yang inovatif, aplikasi teknologi digital yang canggih serta komitmen keseluruhan terhadap kecemerlangan, Microland dan Waste Management dapat mencapai hasil perniagaan yang menarik dan ketara.”

Setiap kajian kes transformasi digital yang diterbitkan dalam buku tersebut dinilai berdasarkan kriteria yang berikut:

Untuk melihat kajian kes digital Microland daripada Scaling Digital: 25 Stories of Innovation kunjungi https://www.microland.com/digital-assets/digital-transformation-environmental-services .

Penyediaan fungsi digital oleh Microland dan “Making Digital Happen” (“Menjadikan Digital Suatu Kenyataan”) membolehkan teknologi untuk melakukan lebih lagi dan kurang menceroboh. Kami menjadikannya lebih mudah untuk perusahaan menerima pakai infrastruktur Digital nextGen (generasi seterusnya). Kami merealisasikan hal ini dengan menggunakan kepakaran kami dalam Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian—bagi memastikan penerimaan kecemerlangan menjadi sesuatu yang boleh diramal, andal dan stabil.

Dalam dunia yang dilanda oleh COVID, Microland menjadikan digital suatu kenyataan untuk perusahaan dengan tumpuan khusus pada perkhidmatan yang lebih relevan untuk pelanggan dan prospek kami berbanding sebelum ini:

Diperbadankan pada tahun 1989 dan beribu pejabat di Bangalore, India, Microland mempunyai lebih daripada 4,500 pakar digital merentas pejabat dan pusat penghantaran di Asia, Australia, Eropah, Timur Tengah dan Amerika Utara. Baca lebih lanjut di sini: https://www.microland.com/

ISG (Information Services Group) (Nasdaq: III) ialah sebuah firma penyelidikan dan penasihat teknologi global yang terkemuka. Sebagai rakan niaga yang dipercayai untuk kira-kira 700 pelanggan, termasuk lebih 75 daripada 100 perusahaan yang terbaik di dunia, ISG komited untuk membantu syarikat, organisasi sektor awam serta penyedia perkhidmatan dan teknologi mencapai kecemerlangan operasi dan pertumbuhan yang lebih pantas. Firma ini mengkhusus dalam perkhidmatan transformasi digital termasuk pengautomatan, awan dan analitik data; khidmat nasihat penyumberan, perkhidmatan tadbir urus dan risiko terurus; perkhidmatan pembawa rangkaian; reka bentuk strategi dan operasi; pengurusan perubahan; kepintaran pasaran serta penyelidikan dan analisis teknologi. Ditubuhkan pada tahun 2006 dan berpangkalan di Stamford, Connecticut, ISG menggaji kira-kira 1,300 ahli profesional sedia-digital yang beroperasi di lebih 20 negara—sebuah pasukan global yang terkenal dengan pemikirannya yang inovatif, pengaruh pasaran, kepakaran industri dan teknologi yang mendalam serta keupayaan penyelidikan dan analitik bertaraf dunia berdasarkan data pasaran yang paling komprehensif dalam industri. Untuk maklumat lanjut, kunjungi www.isg-one.com.

Keywords: Computer Software Computer/Electronics Internet Technology Publishing/Information Service Telecommunications Feature News Releases Survey, Polls & Research


UniPin – Gerbang Pembayaran Permainan Terbesar Indonesia Kini Tersedia Di KK Mart

Bagi kaki game ini ada berita baik untuk anda! KK Mart kini bekerjasama dengan UniPin yang merupakan gerbang pembayaran permainan terbesar Indonesia, menjadi syarikat peruncit rasmi UniPin di Malaysia.

Malaysia merupakan negara ketiga dalam pasaran permainan Asia Tenggara yang menjadi pilihan UniPin, dan KK Mart telah dipilih menjadi paltform penjualan baucar ini dalam menawarkan kemudahan kepada pemain atas talian untuk mendapatkan kredit permainan mereka. Menariknya lagi, anda akan menerima 10% bonus apabila membeli top up UniPin di KK Mart.

Tambahan menarik KK Mart dan UniPin juga akan melaksanakan UniPin KK Super Mart Cup 2019 (UKK Cup), yang bermula dari September hingga Oktober 2019. Pertandingan ini akan memperlihatkan pemain permainan mudah alih dari Malaysia bertarung merebut kejuaraan.

Johan UKK Cup akan dipilih untuk bertanding di Cyber Arena Asia Tenggara (SEACA 2019), salah satu kejohanan permainan terbesar di Asia Tenggara anjuran UniPin. Kejohanan ini memperlihatkan komuniti pemain professional berentap untuk memenangi sebahagian dari hadiah keseluruhan bernilai RM600,000.

Ia bakal berlangsung di arena Balai Kartini, Jakarta Selatan dari 8 hingga 10 November 2019, antara permainan popular yang akan dimainkan adalah Dota 2, Free Fire, PUBG Mobile dan Tekken 7.

Maklumat lanjut, layari Facebook KK Super Mart, atau SEACA.


Digi Tawarkan Pelan Pascabayar Infinite 100 – Data Tanpa Had, Hotspot 20GB

Hari ini Digi membuka pendaftaran secara atas talian untuk pelan pascabayar terbaru Digi Postpaid Infinite 100 kepada pelanggan baru dan sedia ada. Pelan ini menawarkan data dan panggilan tanpa had pada kadar RM100 sebulan.

Anda mungkin berminat: Pencabar Webe Sudah Tiba, Perkenalkan Digi Postpaid INFINITE

Selain itu, Digi turut menyediakan perkhidmatan pas hotspot kepada pengguna pelan Infinate 100. Data yang diberikan bukanlah tanpa had tetapi hanya dibataskan kepada 20GB sahaja. Tambahan, kelajuan internet pengguna juga hanya dihadkan kepada 5Mbps berbanding kelajuan tanpa had di Infinite 150.

Pelan menarik ini hanya dibuka kepada umum selama lima hari sahaja bersempena dengan Hari Malaysia. Bagi anda yang sedang mencari pelan yang mengikut citarasa, Digi Postpaid Infinite 100 boleh dipertimbangkan.


Agen Maya Pintar – Saluran Perkhidmatan Terkini Dari Celcom

Dalam usaha memberi saat dan pengalaman pelanggan yang hebat, Celcom dengan bangganya memperkenalkan saluran perkhidmatan terkini iaitu Agen Maya Pintar. Perkhidmatan Agen Maya Pintar Celcom ini menggabungkan kecanggihan Kecerdasan Buatan (AI) dan teknologi Machine Learning untuk melahirkan dua karakter – Clive dan Emma dengan personaliti masing-masing yang akan berinteraksi dengan pelanggan berkenaan pertanyaan dan transaksi dalam 24 jam sehari.

Ciri Machine Learning Microsoft membolehkan Clive dan Emma mengenalpasti soalan secara automatik melalui sistem berasaskan pengetahuan yang menambahbaik keberkesanannya dari masa ke semasa. Clive dan Emma juga diintegrasi dengan Language Understanding Intelligent Service (LUIS) Microsoft, dan akan menggunakan teknologi pembelajaran diperkukuh bagi kemas kini dan penambahbaikan berterusan. Ia menghasilkan pengalaman perbualan yang lebih semulajadi berbanding interaksi biasa yang statik dan berpandukan skrip yang sedia ada.

Mulai hari ini, Clive dan Emma akan berada di Online Customer Service Celcom dan memberikan maklumbalas yang cepat dan menarik kepada pelanggan, serta transaksi harian pelanggan seperti :

Celcom dan Microsoft (Malaysia) Sdn Bhd juga menandatangani perjanjian persefahaman (MoU) untuk bekerjasama secara strategik dalam empat perkara iaitu Pengunaan Teknologi Baru, Pemasaran Bersama bagi Perniagaan Kecil dan Sederhana, Penyelesaian Tempat Kerja Moden, dan Aktiviti Merekrut Bersama.


Daftar Pelan Digi Postpaid & Dapatkan vivo V9 Secara PERCUMA

Kehadiran vivo V9 pada harga RM1,399 di pasaran Malaysia telah mendapat sambutan menarik dari orang ramai. Kini anda juga boleh mendapakan peranti ini dengan PERCUMA sekiranya mendaftar pelan Digi Postpaid.

Pendaftaran bagi pelan Digi Postpaid 150 dan 250 layak membawa balik vivo V9 tanpa sebarang bayaran, sementara mendaftar pelan postpaid 110, anda hanya perlu membayar RM693 untuk harga peranti sahaja. Manakala pelan paling rendah iaitu Digi Postpaid 80, V9 ditawarkan pada harga RM765.

Selain tawaran untuk V9, Digi dan vivo juga memberikan promosi kombo yang cukup menarik di mana pelanggan boleh memiliki V7 dan Y53 secara PERCUMA jika mendaftar di bawah pelan postpaid 150 atau postpaid 250.

Seperti biasa, pelan ini didatangkan sekali dengan kontrak selama 24 bulan, manakala pelanggan yang ingin menghentikan kontrak perlu membayar wang penalti.

Vivo V9 merupakan telefon pintar pertama vivo yang hadir dengan skrin penuh dan sistem penggambaran dwi-kamera utama 16MP + 5MP, serta kamera swafoto beresolusi 24MP dengan sokongan teknologi AI.

Y53 pula adalah peranti mesra bajet yang membekalkan pemproses Snapdragon 425 Quad-core dengan 2GB RAM dan 16GB ROM, kamera 8MP dan bateri 2500mAh. Manakala V7 membawa seunit kamera swafoto 24MP, bersama dengan Snapdragon 450 Octa-core, memori dalaman 4GB RAM dan 32GB ROM serta 5.7 inci paparan skrin HD.

Untuk maklumat lanjut mengenai promosi dan tawaran vivo, anda boleh layari laman sesawang rasmi Digi.

Kalau tidak ingin terikat pada sebarang pelan, boleh juga beli di laman e-dagang seperti berikut:


OPPO Menampilkan Duta Terbaru Untuk Model R9s Black Edition

OPPO Malaysia telah melancarkan barisan telefon pintar R9s, kali ini model Black Edition pula mengambil tempat di majlis yang diadakan esok. Nampaknya mereka ingin mengukuhkan lagi pasaran dengan menampilkan duta terbaru, yang sebelum ini menampilkan selebriti seperti Fattha Amin, Ayda Jebat dan Min Chen.

Dengan tidak melengahkan lagi, OPPO Malaysia menampilkan selebriti terkenal iaitu Neelofa, seorang pelakon dan juga pengacara yang popular yang baru saja merangkul Anugerah Meletop baru-baru ini. Gandingan Fattah Amin dan Neelofa bukan lagi baru tetapi pasangan ini sering dilihat berganding dalam beberapa buah drama di televisyen. Jadi langkah pemasaran yang diambil OPPO ini agak strategik bagi meningkatkan lagi penjualan peranti keluaran mereka.

Jualan pra-tempah atas talian boleh dibuat bermula dari 3 Mei hingga 9 Mei 2017 di OPPO Store, atau terus ke Concept Store berhampiran anda. Jika pra-tempah dibuat di Concept Store anda perlu sertakan bayaran pendahuluan untuk model OPPO R9s Black Edition ini.

Harga belum boleh dipastikan lagi dan kita akan ketahui dalam acara perasmiannya esok.


OMG! Gods of Three Kingdoms VNG Dilancar pada 2 Jun

HO CHI MINH CITY, Vietnam, 22 Mei 2021 /PRNewswire/ — VNG akhirnya telah mengumumkan tarikh pelancaran yang sangat dinanti-nantikan untuk Strategy RPG OMG! Gods of Three Kingdoms terkini mereka yang terinspirasi daripada Three Kingdoms untuk Singapura dan Malaysia, yang akan berlangsung pada 2 Jun 2021, berikutan kejayaan pelancaran sebelum ini di Thailand dan Vietnam. Sementara itu, tempoh pra-pendaftaran untuk permainan ini masih berlangsung, dengan banyak hadiah boleh dituntut untuk setiap perkembangan pra-pendaftaran yang dicapai.

The pre-registration event starts from Apr-26 to Jun-01

Orang ramai bakal benar-benar terkejut kerana OMG! Gods of Three Kingdoms dapat membawa pemain ke New Era of Three Kingdoms RPG Strategic Battle. Permainan ini menawarkan pengalaman bermain permainan yang memuaskan dan strategik, mencabar pemain dengan gabungan mekanik pertarungan dan pertempuran automatik RPGnya yang unik.

Tidak seperti banyak permainan strategi lain dalam pasaran hari ini, OMG! Gods of Three Kingdoms tidak menampilkan mekanik masa yang memaksa pemain menunggu sebelum melakukan aksi tertentu. Pemain boleh kembali ke pertempuran pada bila-bila masa yang mereka inginkan.

Selain daripada misi kempen yang biasa, pemain juga dapat melengkapkan pencarian sampingan, bertani untuk sumber, mencari harta karun yang berharga, atau bahkan menemui peta tersembunyi dalam kempen ini. OMG! Gods of Three Kingdoms juga menawarkan pemain dengan banyak ganjaran hanya dengan bermain permainan ini. Sebagai contoh, sebaik pemain sampai ke tahap 6 dalam permainan ini, mereka juga akan diberi 50 cabutan percuma pada watak gacha, jaminan bahawa mereka akan mendapat jadual lengkap Kesatria untuk bertarung dengan mereka.

Setelah mereka membuat pra-pendaftaran akaun di laman web, log masuk dan selesaikan misi acara untuk menerima Tiket Loteri, yang boleh ditebus untuk berpeluang memenangi pelbagai hadiah sebenar, yang termasuk: ASUS ROG G14 Zephyrus GA401II, iPhone 12 promax (256GB), Galaxy S21 Ultra 5G (256GB), Nintendo Switch (2021). Terdapat beberapa barangan tambahan yang boleh diharapkan oleh pemain untuk diterima pada pelancaran: Silver Coins, Exp Books, Summoners Command Post, Golden Ingots.

Para pemain masih boleh membuat pra-pendaftaran untuk menerima ganjaran ini dari sekarang hingga 1 Jun 2021. Oleh itu, daftarlah hari ini untuk berpeluang memenangi hadiah-hadiah hebat ini, atau kalau tidak, berikan sokongan kepada akaun ini pada pelancaran.

VNG Corporation (VNG) ialah salah satu daripada penerbit permainan terbesar yang beribu pejabat di Vietnam. Syarikat ini ialah “syarikat unikorn baharu pertama Vietnam“, menurut The ASEAN Post. Dengan pengalaman selama 16 tahun mereka dalam industri permainan Vietnam, VNG kini mengambil langkah seterusnya dengan serius untuk “menakluk arena global”, bermula dengan pasaran Asia Tenggara.


[ Ura-Ura ] Satu Lagi Nokia Feature Phone Akan Datang!?

Siapa tidak kenal jenama Nokia? Sebut sahaja jenama ini, ramai kawan akan imbas kembali peranti pertama masa muda mereka. Walaupun era peranti mudah alih masa kini lebih kepada teknologi canggih, tetapi Nokia masih tidak seperti kacang lupakan kulitnya.

Feature phone juga merupakan watak utama dalam pasaran pengeluaran Nokia, tidak hanya kerana harga mampu milik yang masih menduduki bahagian pasaran yang besar di Afrika dan India, bahkan juga disebabkan pengoperasian yang lebih ringkas dan mudah amat sesuai digunakan oleh golongan tua.

Baru-baru ini, tertiris sebuah peranti Nokia dengan kod nama “TA-1139” di laman Tenaa. Dikhabarkan ia adalah versi peningkatan bagi Nokia 106 yang diperkenalkan tahun lalu.

Menurut laporan, peranti ini akan menggunakan paparan skrin bersaiz 2.4 inci dengan resolusi 240 × 320 piksel, dimensi pula adalah 120.9 × 53.49 × 13.81mm yang tersedia dalam tiga pilihan warna seperti kelabu, hitam dan merah.

Ia juga dilengkapi dengan 8MB RAM dan menariknya ruangan storan 16MB juga menyokong tambahan kad memori, bagi kamera pula dibekalkan 3MP pada badan berkapasiti 1,020mAh. Buat masa sekarang tiada maklumat selanjutnya diumumkan.


Pengakhiran kepada Perisian Tebusan: RevBits Endpoint Security Diperakui oleh ICSA Labs

Diuji terhadap ancaman yang terlepas daripada produk keselamatan tradisional, tiada perisian tebusan yang mampu melumpuhkan komputer yang dilindungi oleh RevBits Endpoint Security

MINEOLA, New York, 3 Mei 2021 /PRNewswire/ — RevBits mengumumkan bahawa ia telah lulus ujian pensijilan oleh ICSA Labs (Bahagian Bebas Verizon) untuk RevBits Endpoint Security (RevBits EPS). Ujian telah dilakukan di bawah protokol “Pengesanan Ancaman Lanjutan” yang memberi tumpuan dalam menilai produk keselamatan titik akhir untuk perlindungan terhadap ancaman baharu dan kurang diketahui pada semua jenis perisian hasad. Lebih lapan ratus ujian yang mengandungi sampel hasad dan aplikasi tidak berbahaya dilaksanakan dalam tempoh dua puluh satu hari berturut-turut. Dengan kadar pengesanan keseluruhan hampir seratus peratus dan positif palsu sifar, RevBits EPS secara jelas telah mengatasi kadar pengesanan sebanyak tujuh puluh lima peratus yang diperlukan untuk pensijilan.

“Berasaskan seni bina yang unik dan teknologi yang dipatenkan, RevBits Endpoint Security telah dibangunkan untuk memberi perlindungan yang terbaik,” kata Mucteba Celik, Ketua Pegawai Teknologi. “Ia adalah menggembirakan untuk melihat ujian bebas itu kini telah mengesahkan bahawa kami telah mencapai matlamat ini. Kebanyakan penyelesaian titik akhir boleh mengesan ancaman yang dilaporkan sebelum ini. Tetapi perlindungan terhadap ancaman baharu dan tidak diketahui adalah penting untuk mengenal pasti dan menghentikan kod perisian tebusan yang berbahaya. Saya amat berbangga melihat laporan ujian ICSA yang menunjukkan bahawa RevBits EPS menyediakan perlindungan seratus peratus terhadap ancaman yang wujud kurang daripada satu jam.”

“Lulus ujian pensijilan ini dengan cemerlang membuktikan bahawa pelanggan kami boleh menggunakan penyelesaian kami dengan yakin dan percaya bahawa mereka dilindungi sepenuhnya daripada perisian tebusan dan jenis kod hasad yang lain,” kata David Schiffer, Ketua Pegawai Eksekutif. “Adalah amat mengecewakan apabila membaca tentang syarikat, agensi kerajaan dan bahkan pihak pentadbiran sekolah yang terus dijadikan tebusan oleh perisian tebusan kerana ia boleh dielakkan dengan mudah melalui penyelesaian kami.”

Untuk mendapatkan laporan terperinci pensijilan ini dan maklumat lanjut tentang RevBits Endpoint Security, sila layari www.revbits.com

Tentang RevBitsDitubuhkan pada tahun 2018, RevBits ialah syarikat keselamatan siber inovatif yang berdedikasi untuk memberikan perlindungan unggul kepada pelanggannya berdasarkan pengetahuan pakar. RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts, London, England dan Antwerp, Belgium. Untuk maklumat lanjut tentang RevBits, sila layari www.revbits.com/aboutrevbits.


Reviu Eksklusif: Capai Kepuasan Audio Menerusi realme Buds Air!!

realme Buds Air bakal tiba di pasaran malaysia tidak lama lagi. Namun mesti korang nak tahu bagus atau tak realme Buds Air? Jom kita selongkar dengan lebih mendalam kehebatan realme Buds Air ni!!

Sebelum selongkar dengan lebih dalam, better korang tengok dulu spesifikasi ringkas realme Buds Air ini!

🔥Warna: Kuning, Putih dan hitam
🔥Cip: R1 Headphone Chips
🔥ENC (Environment Noise Cancellation Technology)
🔥Bluetooth 5.0
🔥GFP (Google Fast Pair Technology)
🔥Sambungan: 10 meter Jarak Efektif
🔥Pengecasan: Sokong Qi Wireless Charging / Pengecas Type-C
🔥Jangka Hayat bateri: Sehingga 17 jam

Kalau sekali korang memandangnya, memang boleh terliur kalau korang melihatnya. Reka bentuk yang direka khas buat keselesaan telinga anda pastinya enak untuk dipakai. Berat dan keselesaan peranti ini membuatkan korang tidak sedar bahawa korang sedang memakainya.

Warna putih yang ditampilkan serta perincian pada realme Buds Air menambahkan lagi nilai eksklusif peranti ini.

Mesti tak puas nak tengok secara keseluruhan rupa paras peranti ini. Nah tengok puas-puas!

realme Buds Air ini pastinya earphone apabila sangat pintar kerana ia dihadirkan cip R1 yang mampu melaksanakan tugasan dan fungsi yang sangat baik. Justeru, ia turut disertakan dengan Google Assistance. Apa yang perlu anda lakukan adalah dengan menekan butang selama beberapa sangat dan fungsi Google Assistance ini boleh digunakan.

Nak tahu pintar or tak. Ia turut disertakan dengan Wear Detection yang mana apabila korang mencabut realme Buds Air ini daripada telinga, ia akan mematikan muzik.

Kalau nak tau, realme Buds Air ini sangat mudah untuk digunakan. Terutama untuk korang connect ke peranti korang.

Pada Charging Box ini tekan butang Pairing Key ini.

Kemudian Pilih realme Buds Air pada telefon anda dan tekan Pair.

Klik dua kali: Menjawab panggilan / memainkan muzik
Klik 3 kali：Langkau ke lagu seterusnya
Tekan dalam 1 saat di salah satu Bud: Launch Voice assistant / mematikan panggilan
Tekan dalam 1 saat di kedua-dua bahagian：Masuk atau keluar Gaming Mode

Tak dapat disangkal lagi, realme Buds Air ini tampil dengan bunyi yang sangat memukau apaibla ia dihadirkan dengan Dynamic Bass Boost Driver, Advanced Audio Coding yang menghasilkan bunyi yang terbaik. Bunyi yang terhasil akan dipertingkat dan memberikan kepuasan audio kepada pengguna. Korang akan leka melayan lagu menggunakan realme Buds Air ini!

Ada lagi best, realme Buds Air ini tampil dengan 2 mikrofon pada kedua-dua buds bagi mencapai Enviroment Noise Cancelation (ENC). Jadi bunyi yang terhasil akan sangat jelas walaupun anda berada dalam keadaan yang bising.

Menariknya, sepanjang 3 hari menggunakan realme Buds Air ini,saya mampu mendengar muzik pada waktu yang lama.  Tiada masalah bateri cepat habis ketika menggunakannya.

Nak cas juga mudah, hanya letak realme Buds Air ini di dalam Charging Box dan ia akan di cas. Tak kisah kalau korang nak cas menggunakan Qi Wireless Charging / Pengecas Type-C.

Secara keselururhan, realme Buds Air ini merupakan earphone yang berbaloi untuk dimiliki. Reka bentuk menawan dan ditambah dengan hasil bunyi yang menakjubkan serta memudahkan hidup anda dengan kepintarannya membuatkan ia sangat berbaloi untuk dimiliki. Bateri juga sangat baik kerana mampu bertahan lama! BELI DI SINI


FE Credit lancar kad “Pek Kombo” revolusioner – Smart Plus+

BANDAR RAYA HO CHI MINH, Vietnam, 6 Mac 2020  /PRNewswire/ — VP Bank Finance Company Limited (FE CREDIT) mengumumkan pelancaran produk unik bagi memberi manfaat kepada kumpulan pelanggan semakin berkembang yang mencari pinjaman tahan lama pengguna di Vietnam. Smart Plus+ ialah Kad Kombo berbeza yang menyediakan bukan sekadar pinjaman tahan lama pengguna konvensional, tetapi turut berfungsi sebagai kad kredit antarabangsa, dikeluarkan segera kepada pelanggan dengan reka bentuk vertikal yang unik.

Smart Plus+ didatangkan dengan pratempah pinjaman tahan lama pengguna sebagai pelan ansuran manakala Kad Kredit sedia digunakan di Vietnam dan di merata tempat di dunia.

Mengulas mengenai pelancaran ini, En. Kalidas Ghose, Ketua Pegawai Eksekutif FE CREDIT berkata, “FE Credit sentiasa menjadi perintis dalam bidang kewangan pengguna. Kad Pek Kombo Smart Plus+ bertujuan untuk menyediakan kemudahan yang belum pernah diberikan sebelum ini kepada kumpulan pengguna bagi pinjaman tahan lama pengguna yang semakin berkembang di Vietnam. Reka bentuk kad yang meriah ini turut merangkumkan aspirasi pengguna kami yang mencari gaya hidup.”

En. Nimish Dwivedi, Pengarah Pusat Perniagaan Kad Kredit FE CREDIT menyambung, “Memandangkan pelanggan mencari Pek Kombo, kami telah memperluaskan konsep berkenaan kepada pemberian pinjaman dan mencipta produk unik yang mendayakan perjalanan tanpa tunai segera dan membantu kami membina hubungan jangka panjang yang bertahan lama dengan pelanggan kami yang dihargai.”

Cik Winnie Wong, Pengurus Negara, Vietnam, Kemboja & Laos, Mastercard berkata, “Perkongsian bersama FE Credit untuk melancarkan kad Pek Kombo Smart Plus berlaku pada masa yang tepat apabila semakin ramai warga Vietnam memilih kaedah bayaran tanpa tunai untuk menjadikan kehidupan harian mereka lebih selamat, mudah dan lebih lancar.”

Perintis dalam Kewangan Pengguna, FE CREDIT telah mewujudkan asas yang kukuh untuk menjadi peneraju pasaran bagi pasaran pinjaman pelanggan tidak bercagar dan kad kredit. Pada masa kini, FE CREDIT menyediakan perkhidmatan kewangan pengguna seperti pinjaman peribadi, pinjaman tunggangan dua roda, pinjaman tahan lama pengguna dan kad kredit. FE CREDIT menawarkan perkhidmatan kepada hampir 10 juta orang pelanggan, bekerjasama dengan 8,500 rakan kongsi merentas 12,000 outlet Tempat Jualan (POS) di seluruh negara.

Keywords:  Banking/Financial Service Computer/Electronics Electronic Commerce New products/services Financial Technology


Siri HUAWEI WATCH 3 Akan Tersedia untuk pra-pesanan pada 25 Jun: bermula dari RM1699!

Pra tempahan Siri HUAWEI Watch 3 adalah lebih awal dari 25 Jun, 10 pagi hingga 6 Julai. Pengguna yang membuat pra-tempahan dalam tempoh ini akan menerima hadiah percuma RM828. Harganya ialah:

Pengguna yang berminat untuk membuat pra-tempahan boleh pergi ke kedai dalam talian HUAWEI, kedai dalam talian Shopee dan kedai dalam talian Lazada untuk memulakan.

HUAWEI Watch 3  dilengkapi dengan skrin sentuh AMOLED melengkung besar 1,43 inci dengan piksel 326PPI, kecerahan maksimum 1000nits dan kadar penyegaran 60Hz.

HUAWEI Watch 3 menyokong lebih daripada 100 mod sukan, 6 pengiktirafan automatik sukan, dan kursus kecergasan untuk menyokong hubungan peranti. Di samping itu, ia juga menyokong fungsi seperti ketepuan oksigen darah, pemantauan tidur, pemantauan tekanan, pemantauan gula darah, pemantauan denyut jantung, pemantauan suhu pergelangan tangan, pengesanan jatuh, dan bantuan kecemasan.


Priscilla Abby menjadi Jurucakap Realme Buds Q2!

Sebelumnya, realme mengadakan persidangan AIoT musim ketiga, dan juga mengumumkan Priscilla Abby sebagai jurucakap realme BUDS Q2, dan berkongsi unboxing dan pengalaman peranti tersebut di Facebook realme.

Pengurus jenama Realme Malaysia Tiffany Teh berkata: “Kami sangat senang bekerjasama dengan Priscilla Abby kerana gaya hidupnya sesuai dengan semangat Realme’s Dare to Leap. Sebenarnya, kami percaya bahawa orang muda seperti Priscilla Abby akan jatuh cinta pada Buds Q2. Reka bentuk yang bergaya dan kualiti bunyi yang baik. “

Priscilla Abby berkata: Sebagai duta produk realme Buds Q2, ini adalah peluang menarik untuk menjadi ahli siri realme. Sebagai pemuzik, saya gembira dapat berkongsi pengalaman dan maklum balas saya dengan pasukan, kerana ketika menikmati muzik, penyumbat telinga sangat penting bagi saya. Penyumbat telinga adalah alat penting bagi saya, kerana saya tidak dapat melakukan tanpa muzik, dan selalunya inspirasi saya datang dari situ.

Buds Q2 yang sebenar dapat menghabiskan 20 jam bateri dengan sekali cas, dan dilengkapi dengan algoritma pembatalan kebisingan persekitaran yang dapat mengurangkan kebisingan di persekitaran sekitar dengan berkesan semasa membuat panggilan.

Realme Buds Q2 boleh didapati dalam dua warna, hitam dan biru, dan berharga RM129. Anda boleh membelinya di kedai realee Shopee pada 5 Mei dan anda boleh bermula dengan harga RM79.

Untuk maklumat lebih lanjut, sila lawati Facebook sebenar.


CIMB Clicks Dengan Antaramuka Baharu Untuk Pengguna iOS – Menyokong Touch ID Untuk Akses

Aplikasi perbankan CIMBClicks kini telah mengeluarkan satu kemas kini buat para pengguna iOS terutamanya iPhone dengan antaramuka baharu yang lebih kemas dan mudah difahami. Tidak seperti sebelum ini yang nampak seperti sebuah aplikasi pada lima tahun dahulu. Kini, ia juga turut menyokong imbasan cap jari atau Touch ID untuk log masuk lalu menjimatkan masa.

Selain itu, menyemak setiap akaun atau membuat sebarang transaksi kini lebih teratur melalui satu halaman sahaja. Kemas kini ini sudah boleh dimuat turun dan digunakan sejak semalam. Manakala, buat pengguna Android kemas kini terbaru ini masih belum dapat ditemui di Google Play.

Justeru, aplikasi ini akan menarik lebih ramai pengguna untuk membuat urusan di atas talian selain tidak perlu lagi beratur panjang di cawangan bank.


Dapatkan Hadiah Percuma Bernilai RM299 Dengan Setiap Pembelian OPPO R9s & R9s Plus

Minggu terakhir untuk membuat persiapan menjelang Hari Raya Aidilfitri, jadi OPPO menawarkan promosi hebat melalui atas talian. Kepada peminat OPPO, anda layak untuk mendapatkan hadiah menarik bernilai RM299!

Bermula sekarang hingga 30 Jun 2017, anda boleh membuat pembelian R9s atau R9s Plus di platform e-dagang atau stor rasmi atas talian OPPO untuk mendapatkan Beg sandang Edisi Terhad Barcelona. OPPO juga menambah hadiah lain kepada anda, iaitu sebuah pengecas kereta bernilai RM59 apabila anda membeli OPPO A37, A57, A77 dan F1s daripada salah satu stor atas talian tersebut.


Wow! Samsung Electronics Jalin Kerjasama Dengan BTS!

Samsung Electronics secara rasminya menjalin kerjasama dengan kumpulan K-Pop popular, BTS untuk pemasaran peranti terbarunya. Difahamkan, ia sebagai inisiatif projek seni global band boy – “Connect, BTS” dengan kerjasama kurator dari lima bandar utama termasuk London, Berlin, Buenos Aires, Seoul dan New York. Bertujuan menghubungkan orang ramai dari seluruh dunia melalui seni.

Samsung akan menyediakan pengalaman realiti terimbuh (AR) dipanggil sebagai ‘AR Docent’ yang boleh dimuat turun ke peranti pengguna Galaxy. Ia akan membolehkan pengguna menikmati mengalami ruang pameran “Connect, BTS” dalam realiti maya.

Menerusi alat ini, ahli BTS iaitu RM, Jin, dan Jungkook akan muncul dan memberi arahan untuk menggunakan alat terswebut. Pengguna juga boleh mengambil gambar dengan ahli yang muncul di AR.

Tidak ketinggalan, terdapat juga khabar angin bertiup mengatakan berkemungkinan bakal muncul peranti siri Galaxy edisi khas BTS. Sumber juga berkata, kerjasama ini bukan kontrak model mudah sebaliknya, jalinan yang berterusan.

Nampaknya, kita boleh mengharapkan lebih banyak projek dari Samsung & BTS dalam masa terdekat ini.

Terdahulu, salah seorang anggota kumpulan BTS iaitu V telah muncul pada acara Samsung Galaxy Unpacked 2020 – sekaligus ramai berspekulasi Samsung mungkin mempunyai sesuatu yang istimewa untuk diumumkan.


Huawei Menaiktaraf Sepenuhnya Penyelesaian Rangkaian IP Pintarnya untuk Mencipta Pemacu Baru Transformasi Digital Industri

SHANGHAI, 30 September 2020 /PRNewswire/ — Di HUAWEI CONNECT 2020, Huawei mengadakan sidang kemuncak yang bertema “Mempercepatkan Transformasi Digital Industri Melalui Kesambungan Pintar Semua Keadaan”. Di sidang kemuncak ini, Huawei mengumumkan ia telah menaik taraf sepenuhnya penyelesaian rangkaian IP pintarnya, membentukkan semula dua platform (perisian dan perkakasan), mencipta semula seni bina tiga lapisan rangkaian IP pintar dengan “kapasiti super, pengalaman cerdas, dan pemanduan berautonomi”, dan seterusnya menginovasi “empat enjin”. Langkah strategik ini menegaskan usaha gigih Huawei untuk membangunkan penyelesaian yang tersesuai senario bersama rakan niaga dan pelanggan, mewujudkan pemacu baru ke arah pendigitalan di serata industri.

Rangkaian komunikasi data telah berubah daripada rangkaian berasaskan IPv4 untuk interaksi manusia-mesin pada era IP, kepada rangkaian berasaskan pertukaran label berbilang protokol (MPLS) untuk interaksi manusia-manusia dalam era semua IP, dan akhirnya kepada rangkaian dalam era IP cerdas hari ini.

Selaras dengan strategi pengembangan “rangkaian IP cerdas”, Huawei telah mengumumkan langkah-langkah strategi berikut di sidang kemuncak ini:

1. Membentukkan semula dua platform (perkakasan dan perisian) untuk bersiap sedia sepenuhnya ke arah rangkaian IP cerdas

Huawei telah menaik taraf sepenuhnya platform perkakasannya yang menonjol dengan enjin pecutan AI terbina dalam untuk meningkatkan pemprosesan data, dengan itu menyokong sepenuhnya rangkaian IP pintar. Untuk menyokong penyambungan besar-besaran segala-galanya, peranti modular berkapasiti besar dilengkapkan dengan port 400GE yang mampu menangani kebanjiran digital, sementara peranti berbentuk tetap menyokong akses yang luas daripada 155 Mbit/s hingga 400 Gbit/s. Ciri perkakasan sebegini membuka jalan untuk membina platform perkakasan IP cerdas yang jalurnya ultra lebar, cerdas, dan hijau untuk pelanggan.

Dari segi platform perisian, perisian peranti IP tradisional adalah tertutup, kekok, dan tidak responsif terhadap perkhidmatan. Huawei membentuk semula sistem operasi rangkaian IP dengan menggunakan platform perisian baharunya, YUNSHAN. Platform ini mempunyai seni bina yang lincah, cerdas, dan terbuka, dan membolehkan untuk pemasangan yang anjal menggunakan komponen fungsional modular di seluruh peranti, memudahkan penghantaran cepat selaras dengan keperluan pelanggan. YUNSHAN memiliki lebih 20 algoritma AI terbina dalam untuk menyokong inferensi tahap milisaat, menyuntik keupayaan baharu ke dalam rangkaian IP cerdas. Selain itu, lebih 400 antara muka pengaturcaraan aplikasi terbuka (API) platform ini dengan mudah bersambung kepada NMS utara, dengan itu melaksanakan pengurusan dan kawalan peranti yang anjal.

2. Meningkatkan seni bina tiga lapisan rangkaian IP pintar dengan kapasiti super, pengalaman cerdas, dan pemanduan autonomi

Huawei memperkenalkan AI untuk mentakrifkan semula seni bina rangkaian IP cerdas 3-lapisan, dan menaik taraf kepada port 400GE untuk menyokong pemajuan tanpa sekatan jalur ultra lebar dan penghirisan rangkaian. Hasilnya ialah kapasiti super yang memastikan kualiti jalur lebar rangkaian.

Huawei juga menaik taraf Enjin Tujuan dengan menggunakan AI untuk mengenal pasti tujuan rangkaian perkhidmatan, menyesuaikan sumber rangkaian dalam masa nyata, dan terus memenuhi keperluan perkhidmatan. Ini menghasilkan pengalaman cerdas yang memastikan pengalaman berketentuan.

Enjin Kecerdasan telah dinaik taraf menggunakan graf pengetahuan untuk menyusun atur dan menyesuaikan perkhidmatan peringkat rangkaian secara automatik sambil mengautomasikan pencarian punca masalah rangkaian. Keupayaan memandu autonomi ini meningkatkan kecekapan O&M.

3. Mereka cipta lebih jauh produk dan penyelesaian rangkaian IP cerdas “empat enjin”

Huawei telah menaik taraf iMaster NCE, otak kepada rangkaian IP cerdas. Ini menyediakan keupayaan terbuka dan boleh diatur cara, memudahkan penyesuaian mudah; memperkenalkan analitik data besar untuk melaksanakan penyusunan berdasarkan tujuan dan ramalan kesilapan; serta menambahkan API arah selatan untuk mencapai keserasian yang meluas dengan penawaran berbilang vendor. Selain itu, dibina berasaskan empat enjinnya (AirEngine, CloudEngine, NetEngine, dan HiSecEngine), Huawei telah meningkatkan sepenuhnya penyelesaian CloudCampus, CloudFabric, CloudWAN, dan HiSec daripada 1.0 kepada 2.0. Keluaran baru ini membantu membina rangkaian IP yang lebih lebar jalurnya dan lebih cerdas.

4. Rangkaian IP cerdas telah terbukti secara tekal dalam pelbagai industri, mewujudkan nilai baharu bersama-sama

IP cerdas telah digunakan secara meluas dalam industri. Secara khusus, “Intelligent IP @ Government” membolehkan perkhidmatan sehenti kerajaan dan pengurusan bandar semua dalam satu, meningkatkan dengan ketara kadar permintaan yang ditangani secara dalam talian dan meningkatkan kecekapan dalam memproses dokumen. “Intelligent IP @ Finance” memacu industri kewangan memasuki era Bank 4.0 dengan membolehkan penyediaan perkhidmatan berasaskan awan pada peringkat harian dan mengurangkan masa transaksi pertukaran asing sebanyak 87%. “Intelligent IP @ Education” mempercepatkan pembinaan rangkaian, penumpuan pelbagai rangkaian, dan memudahkan operasi cerdas, mempercepatkan pembinaan negara yang kaya dengan bakat. “Intelligent IP @ Airport” mencapai satu ID untuk perjalanan dan satu peta untuk operasi dengan mengesan ancaman pada kadar ketepatan 96%, menangani ancaman dalam beberapa saat, dan menemui secara proaktif 85% daripada kesilapan.

“Rangkaian IP cerdas membolehkan pengaliran dan pengagregatan data yang lebih baik, mewujudkan pemacu baru ke arah kesambungan cerdas segala-galanya. Huawei akan terus mereka cipta dan menerapkan rangkaian IP cerdas kepada semua industri dan membangunkan penyelesaian semua senario untuk membantu perusahaan besar dan kecil mencapai kejayaan perniagaan,” kata Kevin Hu, Presiden Barisan Produk Komunikasi Data Huawei. “Pada masa depan, Huawei akan bekerjasama dengan lebih banyak rakan niaga semua industri, seperti kerajaan, kewangan, pendidikan, penjagaan kesihatan, dan pengangkutan, untuk membangunkan ekosistem baru ke arah transformasi digital dan mencipta nilai baharu bersama-sama.”

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment Trade show news


Reviu Eksklusif: Xiaomi Mi11 Tampil Dengan skrin 120Hz 2K 10bit + SD888 + Kamera Utama 108MP berharga dari RM2799!

iaomi Mi11 akhirnya tiba di Malaysia! Peranti ini bukannya dihasilkan untuk menggantikan siri Mi10, tetapi untuk melancarkan peranti yang terunggul dengan pemproses yang terkuat  – Snapdragon 888! Walaubagaimanapun, admin seperti majoriti Mi Fans hanya dapat melihat penampilan dan data ujian peranti ini di Internet, tetapi sekarang peranti ini dah ada di tangan admin! Terima kasih kepada Xiaomi Malaysia kerana menyediakan model ujian Mi11 yang cantik untuk reviu admin!

Peranti ini juga merupakan model cip Snapdragon 888 pertama admin, jadi admin ingin memberi pengalaman yang praktikal kepada korang. Bagaimanakah reka bentuk Mi11? Adakah pemprosesnya tidak sebaik seperti yang diuji? Macam mana skrinnya? Bagaimanakah prestasi kameranya? Apakah keburukannya? Semua jawapan ada di bawah reviu ini, jom tengok!

Reka bentuk luaran Mi11 sesuai dengan gaya flagship yang biasa. Skrin depan dibuat daripada kaca Corning Gorilla Victus yang paling keras. Lubang suara atas mempunyai reka bentuk yang tersembunyi, dan bahan kaca di bahagian belakang ialah Corning generasi kelima Gorilla Glass.

Peranti ini juga menyediakan matte yang anti cap jari, teksturnya sangat selesa, dan terpentingnya kesan visualnya sangat cantik! Terdapat bingkai logam di tengahnya. Pembesar suara kiri, mikrofon dan pemancar inframerah diaturkan di atas, dan slot kad/ port pengisian Jenis-C, mikrofon dan pembesar suara kanan ada di bahagian bawah. Bahagian atas dan bawah mempunyai reka bentuk rata supaya telefon boleh berdiri tegak.

Modul kamera di bahagian belakang kelihatan macam bentuk mata robot di Sky Castle, Hayao Miyazaki. Jika diletakkan rata, bahagian atasnya akan menonjol, dan lensanya yang mempunyai rim perak akan ‘kena’. Apakah pendapat korang yang mempunyai gangguan kecelaruan obsesif kompulsif? Ketebalan peranti ini ialah 8.1mm dan beratnya ialah 196g, memang tidak dijangka bahawa peranti ini begitu ringan!

Skrin Melengkung 6.81 Inci 1B 10bit 2K AMOLED

Bahagian depan Mi11 dilengkapi dengan skrin berlubang AMOLED 2K yang berukuran 6.81 inci  dengan kepadatan piksel 515 ppi. Yang menakjubkan ialah peranti ini menyokong paparan gamut warna tingkat atas 1B 10bit. Peralihan warna lebih sempurna, gamut warna lebih luas, dan pemulihannya lebih dekat dengan kenyataan! Di samping itu, Mi11 juga menyokong kadar penyegaran 120Hz, kadar pensampelan sentuhan 480Hz, kecerahan HDR10 + dan 1500 nit.

Pengguna yang ingin mempunyai paparan yang lebih baik, korang juga boleh menggunakan super piksel yang sedia ada, pengoptimuman gambar AI, pengoptimuman AI HDR dan MEMC yang meningkatkan pengalaman visual! Yang perlu disebutkan ialah pilihan 120Hz Mi11 tidak perlu dikurangkan menjadi FHD seperti SAMSUNG, tetapi menyokong resolusi 2K 24/7, memang hebat! Admin tidak menyukai rekaan melengkungnya. Hal ini demikian kerana rekaan ini bukan sahaja susah mencari skrin pelindung, tetapi keempat-empat sudut kelihatan lebih tebal!

Pelancaran Cip Snapdragon 888 Yang Terkuat

Semua orang mengetahui bahawa Mi11 ialah penyokong pertama bagi Snapdragon 888. Berdasarkan proses 5nm generasi yang baru, pemproses ini terdiri daripada 1 × 2.84GHz Kryo 680 + 3 × 2.42GHz Kryo 680 + 4 × 1.80GHz Kryo 680. Seni binanya mempunyai potensi yang tidak terhad. Pemproses ini juga dapat menandingi dan bahkan melepasi Apple A14, Exynos 2100 dan Kirin 9000 yang terkini! Dari segi GPU, Adreno 660 yang terkuat bertanggungjawab untuk output dan meningkat sebanyak 35% berbanding dengan Adreno 650.

Penggunaan kuasanya juga telah dioptimumkan sebanyak 20%. Kedua-duanya bersama menjadi cip yang terbaik, dan semua pengguna yang mengejar prestasi ingin mendapatkannya! Selepas ujian yang dijalankan oleh AnTuTu, Mi11 mengalahkan orang ramai tanpa tekanan dan menduduki tempat pertama!

Xiaomi Mi11 dilengkapi dengan PUBG Mobile, admin menggunakannya untuk membuat ujian permainan secara langsung. Dari segi kualiti gambar, Mi11 menyokong hingga HDR dengan kadar bingkai “ekstrim”, tetapi tidak ada pilihan 90Hz. Rasanya sedikit membazirkan dengan skrin penyegaran tinggi 120Hz! Semasa bermain permainan ini, langsung tiada ada tanda lag dengan menggunakan 60FPS hampir dalam seluruh permainan, Adreno 660 dari Snapdragon 888 memang luar biasa!

Dari segi cengkaman tangan, mungkin ini pertama kalinya admin menggunakan skrin yang sebesar 6.81 inci. Semasa admin menggunakannya, admin rasa jari admin tidak dapat mencapai kedudukan tertentu yang biasa admin jangkau, tetapi hanya ada masalah dengan susun atur butangnya. Cengkaman keseluruhannya bagus, tetapi pelesapan panas ialah masalahnya. Dalam masa sepertiga yang bermula, pengalamannya agak baik, tetapi admin rasa peranti ini agak panas dalam masa dua pertiga yang kemudian. Peranti ini tidak akan terlalu panas ataupun menjejaskan operasinya. Keadaan keseluruhan jauh lebih baik daripada yang dijangkakan!

Sebagai peranti flagship, Mi11 mempunyai konfigurasi yang baik, termasuk pembesar suara! Peranti ini bukan sahaja waris dua pembesar suara yang terdapat di generasi sebelumnya, dan mempunyai kualiti suara yang disijilkan oleh Harman Kardon! Semasa reviu, admin mendapati bahawa prestasi stereo Mi11 memang hebat walaupun dalam keadaan suara yang terkuat. Julat tengah dan treble juga sangat kuat. Pada masa yang sama, bahagian bassnya agak kuat, dapat menampilkan pelbagai tahap bass dengan sempurna!

Peranti ini amat menakjubkan dari segi pengalaman menonton drama ataupun bermain permainan, tetapi admin selalu rasa bahawa pembesar suara bawah lebih kuat daripada yang teratas. Admin pun tak pasti sama ada admin terlalu peka! Walaupun sukar untuk rasanya jika korang tidak dengar dengan teliti, admin harap yang ini berlaku dalam mesin ujian ini sahaja, bukan masalah yang besar!

Mi11 mempunyai bateri berkapasiti 4600mAh, dan peranti ini terbahagi kepada dua bahagian untuk mendapat kelajuan pengecasan yang lebih pantas. Kapasiti bateri 4600mAh memang lebih kurang daripada 4780mAh yang sedia ada dalam Mi10, korang akan rasa bahawa peningkatan skrin dan penurunan kuasa adalah beban yang berganda untuknya, betul? Admin rasa Snapdragon 888 mempunyai kelebihan dari segi penggunaan kuasa yang rendah, dan jangka hayat bateri yang sebenarnya tidak ada banyak perbezaan.

Di samping itu, kadar penyegaran skrin 120Hz juga akan dikurangkan mengikut penggunaan peranti yang tidak aktif. Dengan kelebihannya yang terdapat dua bateri, pengecasan pantas berwayar Mi11 mencapai 55W, dan hanya memerlukan lima puluh lima minit untuk mengecas sampai penuh, dan pengecasan tanpa wayar menyokong sehingga 50W, memang sangat mudah!

Kamera triple 108MP + Lensa Depan 20MP

Lensa belakang Mi11 membatalkan lensa 2MP dalam Mi10 dan meningkatkan lensa makro 2MP menjadi 5MP. Ketiga-tiga kameranya ialah lensa utama 108MP f / 1.85 + 13MP f / 2.4 ultra lebar + makro 5MP f / 2.4, menggunakan empat penyelesaian dalam satu piksel, dapat merakam video 8K dan HDR10 + dan penstabilan semasa mengambil gambar serta merakam video.

Dengan rangkaian mod rakaman khas yang terbina dalam peranti ini, korang boleh menghasilkan kesan video yang menarik!

Di samping itu, Mi11 juga meringkaskan pelbagai mod pendedahan panjang yang  admin sukai. Tidak banyak syarikat dalam industri yang menggunakannya, tetapi sangat praktikal. Admin cadangkan korang boleh cuba peranti ini!

Dari segi lensa depan, Mi11 dilengkapi dengan potret diri 20MP f / 2.4. Walaupun tidak mempunyai autofokus, ketajamannya memang bagus, kesan kecantikannya juga cukup menarik, dan mempunyai pengenalan pemandangan AI! Admin hanya dapat mengatakan bahawa hasil gambar Mi11, sama ada penekanan cahaya kuat pada siang hari, penyerapan cahaya dan kawalan kebisingan pada waktu malam, segmentasi kabur potret, dan gambar selfie yang kelihatan semula jadi, semuanya menunjukkan prestasi di atas tahap. Peranti ini boleh dikatakan sebagai kuat dan mengejutkan, admin benar-benar sukai peranti ini!

Berikut adalah hasil gambar sebenar Mi11:


HONOR 50 SE Mungkin Turut Dilancarkan Pada 16 Jun Ini?

Siri HONOR 50 bakal dilancarkan pada 16 Jun ini dan ada satu desas-desus yang menarik apabila dikhabarkan HONOR 50 SE juga turut bakal dilancarkan pada hari tersebut.

Buat masa ini belum ada lagi maklumat tertiris mengenai HONOR 50 SE namun apa yang diketahui pada hari pelancaran tersebut berkemungkin HONOR melancarkan HONOR 50, HONOR 50 Pro dan HONOR HONOR 50 Pro+.

Jadi,sama-sama kita nantikan ketika ia dilancarkan kelak.


Nak Beli Henfon? Jualan 12.12 Yang Mana Paling Berbaloi? Semak!

Kalau korang ingin menukar henfon baharu, tapi masih menunggu jualan paling best di town! Usah risau, sebab banyak lagi promosi gila-gila yang ditawarkan sempena jualan 12.12. So… nak tahu platform mana yang menawarkan promosi peranti pintar paling berbaloi?! Semak jadual dari kami!


Shopee 11.11 Big Sale Janjikan Promosi Hebat Tanpa SST – Bermula 25 Oktober Hingga 11 November 2018!

Berikutan kejayaan besar pada 9.9 Hari pembelian mudah Alih baru-baru ini, platform e-dagang terkemuka di Asia dan Taiwan iaitu Shopee akan menamatkan musim akhir tahun dengan melancarkan pesta beli belah tahunannya, Shopee 11.11 Big Sale bermula 25 Oktober sehingga 11 November 2018.

Shopee 11.11 Big Sale, yang membabitkan lebih 15,000 penjual dan 100 jenama, membawakan pelbagai tawaran hebat kepada pengguna meliputi semua kategori produk. Malah, Shopee turut berganding bahu dengan lebih 50 jenama utama termasuk L’Oreal, Universal Traveller dan banyak lagi untuk menyerap kos SST bagi lebih 1,000 produk yang dijual.

Bagi memeriahkan lagi pengalaman beli belah atas talian, menjelang 25 Oktober Shopee turut mengadakan hari bertema hebat dengan promosi menarik termasuk jualan kilat yang mana orang ramai boleh mendapatkan pelbagai barangan pada harga serendah RM 1.10 SAHAJA.

Lebih menariknya lagi, sejumlah jenama seperti Watsons, Mr. DIY, Procter & Gamble, Nestle, NYX, PETPET dan banyak lagi turut menyediakan penghantaran PERCUMA dengan perbelanjaan minimum RM11.

Tidak ketinggalan, Shopee turut menawarkan peluang untuk orang ramai memenangi hadiah menarik dan Shopee Coins bernilai RM 1.1 juta menerusi permainan Shopee Shake yang akan diadakan sebanyak tiga kali pada setiap hari iaitu pada jam 11 pagi, 1 tengah hari dan 11 malam.

Bagaimanapun, pada 11.11 Shopee Shake Day yang berlangsung pada 2 November dan juga Shopee 11.11 Big Sale, sebanyak 11 slot masa akan disediakan iaitu bermula dari jam 12 tengah malam sehingga 11 malam.

Bagi menyemarakkan lagi pesta berkenaan, Shopee turut mengadakan peraduan menarik dengan menawarkan hadiah hebat daripada Lego, Nintendo, Dyson, Apple dan pelbagai produk lagi yang bernilai lebih RM50,000. Orang ramai boleh mengikuti laman rasmi Facebook Shopee untuk menyertai peraduan harian tersebut.

Dengan sokongan jenama terkemuka serta rakan-rakan rasmi, Shopee 11.11 Big Sale  dijangka pasti menjadi acara membeli-belah mega yang paling sensasi di akhir tahun ini. Untuk butiran lanjut, anda boleh layari laman rasmi Shopee.

Muat turun aplikasi Shopee secara percuma menerusi :


Dah Lepas Sirim? Vivo NEX 3 Dijangka Tiba Di Pasaran Tempatan Pada Oktober Kelak

Vivo baru sahaja memperkenalkan siri NEX terbaharu mereka iaitu vivo NEX 3 di China, baru-baru ini. Lebih mengejutkan, peranti tersebut kini dikatakan telahpun melepasi pengesahan Sirim, dibawah nama model vivo 1913. Ia sekaligus menandakan ia dalam bakal memasuki pasaran tempatan tidak lama lagi – dijangka pada bulan Oktober kelak.

Kemunculan vivo NEX 3 memberi gambaran jelas mengenai komitmen berterusan vivo kepada teknologi masa depan – di mana siri NEX 3 menampilkan dua versi berbeza iaitu 5G dan 4G yang menggabungkan inovasi terbaru vivo. Sekaligus, mendefinisikan semula standard peranti perdana dan pengalaman mudah alih.


OPPO Bersama Malaysia & Membantu Keluarga Yang Memerlukan Dengan #OPPOCare4U

Berkongsi semangat kebersamaan itu, OPPO Malaysia berdiri bersatu dengan negara untuk memberikan bantuan kepada keluarga yang memerlukan.

Mulai hari ini dan seterusnya, mereka yang terkena wabak Covid-19 dan memerlukan boleh mengunjungi bank makanan OPPO, yang terletak di Kedai Jenama OPPO terpilih dan kedai yang mengambil bahagian untuk mendapatkan bantuan dalam bentuk pakej penting.

Untuk keluarga tanpa cara untuk pergi ke bank makanan ini, mereka boleh menghubungi OPPO wakil – disenaraikan di https://www.oppo.com.my/page/OPPOCare4U – dan pasukan akan menguruskan penghantaran bungkusan penting kepada mereka. Terperinci lokasi bank makanan juga boleh didapati di laman web ini.

Dengan sekatan perjalanan dan undang-undang di seluruh negara yang menghalang kehidupan mereka yang kurang bernasib baik, OPPO Malaysia telah menyedari bahawa ia mempunyai tanggungjawab terhadapnyamasyarakat. Memastikan bahawa mereka yang memerlukan dan keluarga mereka mempunyai makanan yang selesakeutamaan untuk OPPO sebagai jenama global yang sedar dari segi sosial, terutama semasa bersama HariRaya Haji hampir sahaja.

Bantuan penting OPPO Malaysia boleh dituntut oleh keluarga yang memerlukan di pilihan kedai dan rakan kongsi di seluruh negara, termasuk di negeri Kuala Lumpur, Selangor, Johor, Melaka, Negeri Sembilan, Pahang, Kelantan, Sabah, dan Sarawak. Untuk memperluas jangkauan mereka, OPPO juga bekerjasama dengan NGO dan jawatankuasa khas wilayah yang ditubuhkan untuk membantu mereka yang memerlukan selama ini wabak tersebut. Sekiranya anda memerlukan pertolongan atau mengenali orang yang melakukannya, kongsi inisiatif ini dengan mereka atau berhubung dengan wakil OPPO.


Pengeluaran Mi Band 6 Telah Melebihi 1 Juta Di Peringkat Global!

Pengasas Xiaomi Lei Jun baru sahaja mengumumkan bahawa penghantaran global Xiaomi Mi Band 6 telah melebihi 1 juta.

Pada persidangan musim bunga pada akhir bulan Mac, Xiaomi secara rasmi melancarkan generasi keenam Mi Band, Mi Band 6. Band ini mula dijual pada 2 April. Dalam masa kurang dari sebulan, jumlah penjualan melebihi 1 juta.

Untuk pertama kalinya, Mi Band 6 menggunakan teknologi pemotongan berbentuk khas pada gelang. Ia dilengkapi dengan landasan layar penuh AMOLED 1.56 inci, dengan peningkatan 50% kawasan paparan, 326 PPI, dan paparan warna dinamik. Reka bentuk skrin trek juga membatalkan butang sentuhan fizikal yang asli dan memperkenalkan operasi isyarat baru.

Mi Band 6 mempunyai fungsi pemantauan saturasi oksigen darah baru, yang juga dapat dihidupkan pada waktu malam. Mi Band 6 mempunyai biosensor PPG berprestasi tinggi yang terpasang, yang mengurangkan gangguan pergerakan tidak teratur.

Ia dapat dikira mengikut undang-undang perubahan kebolehubahan denyut jantung dan maklumat pernafasan semasa tidur dan memberikan laporan analisis. Dari segi pemantauan denyut jantung, Mi Band 6 menambahkan peringatan degupan jantung yang tidak normal. Mi Band 6 juga menyediakan fungsi pemantauan kesihatan seperti kesihatan wanita, penilaian tekanan, panduan latihan pernafasan, dan sistem penilaian kesihatan multi-dimensi.


Program Baik Pulih Untuk Isu Shutdown Yang Tidak Dijangka Pada iPhone 6S

Adakah iPhone 6S anda tiba-tiba mati secara sendiri tanpa diketahui anda? Baru-baru ini terdapat sejumlah pengguna iPhone 6S yang berhadapan dengan masalah peranti tutup atau mati (shutdown) secara sendiri, dan Apple telah mengatakan bahawa perkara ini hanya melibatkan sejumlah kecil peranti yang dikeluarkan antara September 2015 hingga Oktober 2015.

Justeru itu, Apple telah mengeluarkan kenyataan dengan menawarkan program baik pulih untuk pengguna iPhone 6S yang bermasalah, di mana mereka akan menggantikan bateri untuk peranti tersebut secara percuma. Tetapi perkhidmatan semakan secara online tidak ditawarkan, anda perlu pergi ke pusat khidmat pelanggan Apple terdekat untuk memastikan peranti anda terlibat atau sebaliknya.

Sekiranya iPhone 6S anda mengalami masalah berkenaan, anda boleh dapatkan penggantian bateri secara percuma di pusat khidmat pelanggan Apple terdekat. Sebaliknya, jika anda yang terlibat dan telah menukar bateri sebelum ini, juga boleh hubungi pihak Apple untuk mendapatkan wang kembali.


Acer Malaysia Melancarkan Barisan Peranti Gaming Terbaru

Acer Malaysia hari ini menetapkan satu penanda aras dalam peranti permainan video menerusi komputer riba Acer Aspire VX 15 yang berorientasikan prestasi dengan sistem penyejukan kipas berkembar; siri monitor untuk permainan video dengan tempoh maklum balas pantas 1ms 75Hz yang pertama di Malaysia iaitu Acer KG251Q dan KG271; serta komputer meja Acer Aspire GX781 yang mampu menjalankan tugas grafik yang intensif, selain boleh digunakan untuk permainan video.

Komputer riba Acer Aspire VX 15 tampil dengan kerangka dan papan kekunci bersama lampu warna merah yang agresif bagi memastikan pengguna dapat menekan butang yang betul ketika bermain, pada masa sama memberikan rasa dan rupa yang maskulin.

Ditawarkan pada harga yang menarik iaitu RM 4,399, komputer riba permainan video ini bagaimanapun tidak berkompromi dari segi kuasanya. Dikuasakan oleh pemproses Intel Core i7 HQ generasi ketujuh yang terkini, Aspire VX 15 menawarkan prestasi luar biasa dengan penggunaan bateri yang rendah.

Komputer riba ini juga didatangkan dengan grafik NVIDIA GeForce GTX 1050 Ti yang paling ditunggu-tunggu bersama GDDR5 VRAM (menawarkan lebar jalur atau bandwidth sehingga 32GB/s). Kelajuan merupakan satu lagi aspek penting kepada sistem memori, jadi ia menawarkan memori sehingga 4GB DDR4 dan sedia untuk dinaik taraf ke tahap maksimum iaitu 32GB. Storan pula disediakan oleh 1TB HDD yang besar.

Sistem penyejukan kipas berkembar membolehkan semua ciri tersebut dapat berfungsi dengan senyap pada suhu yang optimal. Ini bagi memastikan mesin tersebut sentiasa dapat menyempurnakan tugasnya tanpa berkompromi dengan aspek permainan yang lancar. Pengalaman bermain permainan video ditingkatkan lagi dengan audio definisi tinggi melalui pembesar suara Acer TrueHarmony Dolby Audio Premium dan pengiktirafan Skype for Business bersama kejelasan visual skrin Full HD IPS bersaiz 15.6 inci.

Acer Aspire VX 15 boleh didapati di semua penjual sah Acer di seluruh negara dan pasaran dalam talian utama mulai hari ini, termasuklah di Sabah dan Sarawak.

Monitor untuk permainan video Acer KG1 Series iaitu KG251Q dan KG271 merupakan monitor pertama Acer yang hadir bersama kadar refresh rate 75Hz di Malaysia. Menyokong HDMI pada FreeSync, monitor itu boleh berfungsi dengan kad grafik yang menyokong FreeSync untuk mengelakkan skrin daripada koyak, selain meminimumkan masalah pendaman dan susulan. Digabungkan dengan teknologi Adaptive-Sync, pengguna akan menikmati pengalaman bermain permainan video dan memain semula video yang lancar.

Hadir dengan paparan resolusi Full HD 1920 x 1080 bersaiz 24.5 inci dan 27 inci, monitor Acer KG251Q dan KG271 masing-masing menawarkan warna semula jadi dan kualiti yang tajam melalui panel TN serta nisbah kontras 100,000,000:1. Lupakan juga tentang bingkai tebal pada monitor konvensional, rekaan ZeroFrame pada Acer KG251Q dan KG271 kelihatan begitu kemas. Sekali gus membolehkan pengguna melihat perkara yang lebih penting iaitu skrin. Nikmati paparan imej yang menakjubkan dari semua posisi melalui sudut tontonan Acer yang luas sehingga 170 darjah. Tidak kira dari sudut mana sekali pun, monitor itu akan memaparkan warna yang sempurna.

Acer KG251Q ditawarkan pada harga RM 659 dan boleh didapati dari penjual Acer yang sah dan terpilih di seluruh negara. Sementara Acer KG271 pula berharga RM 899 dan bakal berada di pasaran pada penghujung April 2017.

Komputer meja Acer Aspire GX781 dilengkapi pemproses Intel CoreTM Generasi ke-7, DDR4 RAM sehingga 8GB dan grafik sehingga NVIDIA GeForce GTX 1050 untuk menyempurnakan tugasan dengan grafik yang intensif serta bermain permainan komputer dalam cara terbaik. Komputer meja ini mampu menawarkan resolusi visual luar biasa yang mencecah 4K2K (3840 x 2160) dan menyokong sehingga empat paparan pada satu-satu masa. Ini bagi menawarkan pengalaman bermain permainan video yang mengasyikkan serta melakukan pelbagai tugasan.

Komputer meja dengan rekaan menarik ini direka untuk melaksanakan tugasan melibatkan grafik yang intensif, perkomputeran harian dan permainan video yang agak berkuasa. Dengan storan mencecah 1TB HDD dan 128GB SSD, menyimpan fail beresolusi tinggi memang tiada masalah. Bukan itu sahaja, GX781 juga hadir bersama reka bentuk menarik yang menampilkan kerangka seperti perisai dan lampu LED berwarna merah pada bahagian hadapannya.

Aspire GX781 ditawarkan pada harga RM 4,399 dan boleh didapati dari semua penjual sah Acer di seluruh negara. Pelanggan yang membeli Aspire GX781 juga akan menikmati jaminan selama 3 tahun.


Budget Buddy, pengurus dana perbelanjaan

Budget Buddy adalah pengurus dana perbelanjaan dan bajet khas untuk pengguna peranti Windows yang menampilkan keupayaan untuk mengesan perbelanjaan dengan mengambil foto. Hanya snap gambar bil, resit, invois atau apa sahaja yang ada apabila anda membuat pembelian.

Antaramuka aplikasi yang minimal dan mudah akses membolehkan anda mengetahui tepat berapa banyak wang yang telah dihabiskan dan berapa banyak yang tinggal dalam bajet bulanan anda hanya dengan melihat jubin informasi pada skrin utama anda. Carta dan graf membantu anda menganalisis corak perbelanjaan anda dari bulan ke bulan.


Pandang Pertama: Honor 7S, Peranti Bajet Paparan FullView

Walaupun Honor 7S ditekankan pada kelas peranti mampu milik berharga RM379, tetapi intinya tetap tidak mengecewakan. Penggunaan asas seperti melayan sosial media masih boleh disokong padanya, mana lah tidak direbut kan?! Okay, kalau anda berminat bolehlah ikuti kami membelek-belek dahulu luaran dan dalaman peranti ini?! Jom~~

Bila soal pasal reka bentuk, honor 7S memberikan pandangan pertama yang agak selesa kerana skrin 5.45 inci ini boleh dikatakan “ngam ngam” dipegang baik untuk lelaki atau wanita.

Pada bahagian atas skrin ada kamera hadapan beresolusi 5MP, dengar kata dari honor, gambar swafoto boleh dipercantikkan lagi dengan tambahan ciri-ciri Beauty serta selfie flash yang tersedia pada sisi kiri.

Speaker honor 7S ada satu kelebihan yang mungkin dipandang rendah oleh kebanyakan orang, tetapi sebenarnya ia sangat berguna.

Speaker ini bukan sahaja kuat suaranya, bahkan lebih bijak! Ia boleh menyelaraskan kelantangan suara mengikut keadaan persekitaran, maknanya sekiranya berada di tempat yang bising pun tidak mengganggu panggilan.

Okay~beralih ke panel belakang pula. Bahagian sini terletak seunit kamera utama beresolusi 13MP, seperti biasa LED Flash turut duduk serumah dengannya.

Jangan sibuk mencari pengimbas cap jari, kerana honor 7S tak sokong! Ya, dengan tanda harga serendah ini kalau la kalau ia sokong, mesti semua akan bagi Like! (: p)

Bahagian kiri dan kanan masing-masing tersedia slot SIM serta butang laras suara dan butang kuasa. Penggunaan dual SIM sudah menjadi sejenis piawaian di mana-mana kelas peranti pintar, apa yang menjadi keistimewaan adalah SIM Slot yang digunakan.

Honor 7S tidak kedekut dalam menawarkan rekaan triple slot di mana anda boleh masukkan 2 kad nano SIM dan 1 kad microSD.

Sambungan microUSB disediakan pada bahagian bawah, bersebelahan adalah mikrofon, sementara 3.5mm audio jack diletak pada bahagian atas.

Walaupun honor 7S dikuasakan cipset MediaTek MT6739, tetapi ia masih setia pada paparan antaramuka EMUI 8.0 berasaskan Android Oreo 8.1.

Bersama dengan itu, RAM 2GB dan storan dalaman 16GB yang menyokong kad microSD sehingga 256GB turut hadir pada honor 7S.

• Dua pilihan Homescreen disediakan, mod Standard menawarkan semua aplikasi pada homescreen, manakala Drawer memaparkan semua aplikasi pada laci (drawer).

Seperti yang disebut di atas, peranti ini tidak datang sekali dengan sokongan pengimbas cap jari, tetapi usah risau kerana sistem keselamatan seperti Swipe, Paten, kod PIN dan kata laluan masih disediakan.

Sebuah bateri sebesar 3,020mAh turut dimuatkan bersama, walaupun spesifikasi asas tetapi sokongan Smart Battery Management 6.0 jelas menunjukkan keikhlasan honor 7S dalam menjamin penggunaan bateri.

Kamera utama menawarkan 13 Megapiksel dengan bantuan LED flash di panel belakang, serta pilihan mod seperti Beauty, HDR dan Panorama.

Sementara kamera swafoto hadir dengan 5 Megapiksel bersama Selfie-light yang sangat berguna kepada kaki swafoto, kerana kecerahannya boleh dilaras mengikut suasana anda berada. Bagus kan?!

Berdasarkan harga yang ditawarkan iaitu RM379, honor 7S boleh dikatakan peranti paling mampu milik dimiliki buat masa kini, dengan tawaran spesifikasi yang masih memuaskan terutama untuk golongan pemula.

Kalau anda berminat, honor ada jualan gila-gila lagi!!! Semak artikel di bawah untuk maklumat lebih lanjut!

Honor Malaysia Tawar Diskaun Untuk Telefon Pintar & Aksesori Terpilih – Bermula 17 Julai Hingga 22 Julai 2018


Geekbench Dedah Peranti Terbaru Xiaomi Yang Tampil Dengan Kod Nama “markw”

Sudah menjadi satu rutin kepada pengeluar untuk menjalankan ujian benchmark sebelum sesebuah model terbaru diperkenalkan di pasaran. Selain AnTuTu, Geekbench merupakan cara terbaik untuk pengguna mendapatkan sebarang maklumat berkaitan ketirisan model terbaru yang bakal diperkenalkan di pasaran.

Baru-baru ini seorang blogger dari jerman telah berjaya memperolehi maklumat terbaru dari pangkalan data online Geekbench yang mendedahkan kemunculan sebuah model misteri keluaran Xiaomi.Berdasarkan kepada maklumat tersebut, Xiaomi telah menggunakan kod nama “markw” untuk model terbarunya itu dan akan dikuasakan dengan pemproses Qualcomm MSM8953 Snapdragon 625 berkelajuan Octa Core 2.0GHz yang menggunakan teknologi semikonduktor 14nm.

Model misteri ini juga akan turut dilengkapi dengan RAM berkapasiti 3GB dan akan dioperasikan dengan versi Android 6.0.1 Marshmallow. Apa yang pasti, jelas dapat dilihat Xiaomi “markw” ini telah disasarkan untuk pasaran kelas pertengahan.


Program Gantian Kembali Apple Palam Tiga Pin Mulai Sekarang

Baru-baru ini pihak Apple mendapati terdapat beberapa kejadian di atas palam tiga pin yang dikeluarkan oleh mereka menghadapi masalah, di mana risiko renjatan elektrik berlaku sekiranya tersentuh pada bahagian logam yang terdedah.

Susulan kejadian ini, pihak Apple hari ini telah memulakan program gantian kembali palam tiga pin mereka yang lama. Menurutnya, palam tiga pin yang bermasalah dikeluarkan bersama produk Mac dan iOS antara tahun 2003 hingga 2010. Di samping, juga disertakan pada Apple World Travel Adapter Kit.

Bagi pengguna Apple, sila semak palam tiga pin anda sama ada versi lama atau baharu. Versi lama tidak mempunyai sebarang tulisan pada slot penyesuai, anda boleh rujuk gambar yang dikongsikan di atas.

Maklumat lanjut, sila layari laman rasmi Apple.


Maxis Penuhi Sasaran JENDELA Dengan Inisiatif 2021 Dimulakan!!!!

Maxis meneruskan komitmen untuk mengukuhkan liputan rangkaian 4G dan memberi pengalaman pelanggan terbaik dengan membina lebih 150 tapak baru dan menaiktarafkan lebih 5,500 tapak di pusat pasaran utama di Semenanjung dan Malaysia Timur. Pada masa yang sama, Maxis terus meraih momentum dalam perkembangan fiber dengan lebih 6,500 premis lulus pada 2020. Dengan itu, Maxis telah mencapai 100% sasarannya dalam Jalinan Digital Negara (JENDELA) bagi tahun 2020, dan mempercepat kapasiti dengan penaiktarafan lebih daripada 35% dari jumlah 16,367 tapak penaiktarafan industri.

Sejajar dengan matlamat untuk menjadi Penyedia Penyelesaian Konvergen Terkemuka di Malaysia, Maxis mempunyai komitmen dalam pelancaran mudah alih dan tetap untuk JENDELA. Sementara itu, ia juga memanfaatkan kemampuan komunikasi mudah alih, fiber, WiFi dan satelit untuk memberi pengalaman rangkaian yang lebih baik ke lokasi pendalaman. Maxis akan terus bekerjasama rapat dengan Suruhanjaya Komunikasi dan Multimedia Malaysia (SKMM) dan industri untuk meningkatkan dan memastikan pelaksanaan JENDELA berjalan dengan lancar di semua negeri.

Untuk tahun 2021, Maxis akan tetap fokus untuk mengoptimumkan rangkaiannya sebagai persediaan menghapadi peningkatan aliran trafik Internet yang berterusan.

Maxis terus mempercepat pengembangan liputan 4G ke kawasan luar bandar sebagai sebahagian daripada projek USP, sambil memperkukuhkan kualiti pengalaman pelanggan di kawasan bandar, kediaman dan perindustrian, dengan penaiktarafan tapak mudah alih di Perak, Kelantan, Pahang, Johor, Sabah dan Sarawak. Pada masa yang sama, Maxis akan melancarkan fiber di Kuala Lumpur, Selangor, Negeri Sembilan, Melaka, Pulau Pinang dan Johor, bertumpu kepada lokasi luar bandar dan terpencil, sambil bekerjasama dengan penyedia akses untuk menghubungkan lebih banyak premis di negara ini. Untuk memberikan sokongan lebih lanjut kepada para pelanggannya, Maxis akan melancarkan komunikasi mengenai penamatan 3G yang dijadualkan pada akhir 2021, termasuk kempen peranti 4G.

Dalam memberikan pengalaman digital yang berkualiti, Maxis mengaktifkan Voice over Long-Term Evolution (VoLTE) pada bulan Oktober tahun lalu, sebuah teknologi panggilan suara yang canggih. VoLTE kini tersedia untuk pelanggan pasca bayar Hotlink dan Maxis yang menggunakan telefon yang menyokong servis tersebut, pada pelan Pengguna serta Perniagaan. Pelaburan berterusan dalam rangkaiannya juga membolehkan Maxis untuk terus maju dan mengekalkan kedudukan kepemimpinannya dalam Laporan Prestasi Rangkaian 2019 oleh SKMM selama empat tahun berturut-turut.

Komitmen untuk menyampaikan inovasi 5G terbaik

Maxis terus membina kes penggunaan 5G yang baru dan inovatif untuk mendidik masyarakat tentang potensi dan kemampuan teknologi 5G melalui Projek Demonstrasi 5G (5GDP) dan pameran industri. Antaranya termasuklah 5G dalam pendidikan melalui eKelas VR, Sekuriti Pintar, Pertanian Pintar dan aplikasi Fixed Wireless Access. Perkongsian Maxis dan Huawei juga telah maju dengan baik dalam inisiatif TechCity di Kuala Lumpur yang bertumpu kepada peningkatan kapasiti 4G dan pengalaman pengguna, membolehkan penggunaan 5G yang cepat, serta mencapai optimum sumber rangkaian. Maxis telah lama menyiapkan rangkaian IP generasi baru sedia-5G, di sampingmenjalankan percubaan yang berjaya, termasuk percubaan langsung 5G pertama di negara beberapa tahun yang lalu.


Reviu Eksklusif (Bah 3): Samsung Galaxy S9, Hasil Terbaik Daripada Samsung

Tidak perlu diperkenalkan lagi, Samsung Galaxy S9 sudah berada di pasaran tempatan minggu lepas. Ia sebuah peranti induk keluaran terbaru syarikat Korea Selatan yang menampilkan ciri-ciri menarik, dan pada kali ini pembaharuan telah dilakukan pada jabatan kamera.

Pertama kali dalam sejarah telefon pintar, Samsung Galaxy S9 memiliki kamera dengan aperture boleh-laras. Fungsi ini membolehkan kamera mengubah bukaan cahaya masuk ke dalam lensa mengikut keadaan persekitaran sama ada gelap ataupun terang.

Pada harga bermula RM3,299, kamera Samsung Galaxy S9 adalah yang terbaik di pasaran sekarang. Jika ada wang lebih, apa salahnya laburkan kepada Samsung Galaxy S9+ yang harganya bermula RM3,799 dengan storan asas. Versi + ini boleh dibezakan pada saiz badan, skrin, dan kamera utama secara kasarnya – hadir dengan dwi kamera sebaliknya satu kamera pada Galaxy S9.

Jika pada artikel sebelum ini kami ada mengulas mengenai prestasi dalaman dan fungsi-fungsi menarik yang lain, pada artikel ini pula kami mahu selitkan beberapa hasil gambar yang telah diambil menggunakan Samsung Galaxy S9 dalam beberapa situasi.

Ulasan: Boleh dilihat kamera boleh-laras ini membuka aperture serendah f/1.5 ketika keadaan semakin gelap dengan cahaya yang terhad. Sementara jumlah ISO pula ditinggikan sehingga 1000 bagi mendapatkan imej yang jelas tetapi cahaya lampu agak over-exposed.

Ulasan: Pada bahagian ini, untuk menangkap gambar makro lensa memerlukan aperture yang rendah. Ia mungkin disebabkan lensa memerlukan cahaya yang cukup terang untuk menangkap imej yang lebih terperinci. Bagaimanapun, kami mendapati kamera ini kehilangan fokus di beberapa poin di luar bahagian pusat (tengah).

Ulasan: Gambar yang menyelerakan seperti yang anda lihat bagi kami tidak mengecewakan. Pemprosesan gambar lakukan tugasan dengan baik, malah warna tidak keterlaluan seperti peranti Galaxy sebelum ini. Kebanyakan gambar makanan diambil mengekalkan warna yang natural.

Ulasan: Keseluruhan gambar walaupun nampak biasa, tetapi kejituan warna sangat memuaskan ini kerana kamera tidak mahu warna yang dirakam terjejas. Oleh itu, aperture f/2.4 digunakan walaupun gambar diambil di dalam bangunan. Apa-apapun di sebelah atas gambar, imej kelihatan sedikit kabur.

Ulasan: Samsung Galaxy S9 sangat baik melakukan fokus pada jarak dekat, lensa nampaknya pantas mengenal pasti subjek yang ingin dirakam, cuma lensa nampaknya bekerja keras apabila merakam objek dengan tekstur halus seperti gambar pertama di atas. Agak terkejut dengan kemampuannya, untuk bahagian ini ia tidak boleh dikalahkan walaupun anda gunakan iPhone X.

Ulasan: Hasil penggambaran malam walaupun bukan yang terbaik pada Samsung Galaxy S9, tetapi secara keseluruhannya ia masih memuaskan terutamanya lampu cahaya masih kelihatan jelas dan tidak berlaku pendedahan yang biasanya berlaku pada peranti lain. Noise yang sering berlaku pada penggambaran malam masih boleh dikawal baik.

Bagi anda yang masih buntu untuk memilih sama ada Samsung Galaxy Note8 atau Samsung Galaxy S9/S9+, perbezaan yang boleh dirumuskan ialah kamera pada peranti terbaru ini lebih baik dan jauh lebih canggih. Peranti ini juga dikuasakan cip terbaru yang menggunakan kuasa dengan cermat. Pengimbas cap jari kini lebih mudah dicapai selain rekaan yang lebih mesra untuk dipegang.

Pada kami, kekurangan pada peranti ini ialah ia tiada pen stylus seperti mana yang tersedia pada Galaxy Note8. Jika anda seorang yang gemarkan pen stylus, Galaxy S9 bukan pilihan yang tepat. Akan tetapi, jika anda mementingkan spesifikasi dan keupayaan menyeluruh, Samsung Galaxy S9/S9+ berbaloi untuk dimiliki.

Maklumat lanjut anda boleh semak pada bahagian Reviu Eksklusif (bah 1) dan Reviu Eksklusif (bah 2) termasuk mengenai Pro dan Kontra Samsung Galaxy S9.


Buku Manual Apple – 1 Kini Dilelong, Dijangka Capai Nilai Sehingga $10 Ribu

Ini satu berita yang menarik. Buku lengkap operasi manual Apple-1 yang diterbitkan pada 1976 kini berusia 40 tahun, sedang dilelong di laman lelong RR AUCTION. Setakat ini, seramai 7 orang telah membida buku ini yang mana nilai tertinggi adalah $9,422.00 dan dijangka mencapai sehingga $10 ribu.

Buku ini dihadirkan dengan 12 muka surat bercetak yang mana di muka hadapan buku ini tampil dengan logo pertama Apple rekaan Ron Wayne, pengasas ke-3 Apple.

Di dalam buku manual ini terkandung cara membangun dan menjalankan sistem, penggunaan sistem monitor dan mengembangkan sistem Apple. Lebih menarik terdapat cetakan gambar rajah skematik bagi papan litar komputer pertama Apple.

Apple -1 merupakan model komputer pertama keluaran Apple separa pasang siang.


Tonton Episod Eksklusif MeleTOP & Hlive Di IGTV Hotlink & Facebook Live Astro Gempak!

Hotlink telah bekerjasama dengan Astro untuk tontonan episod eksklusif bagi rancangan popular MeleTOP dan juga Hlive di Instagram TV (IGTV) serta Facebook Live.

Mulai 17 Julai 2018, penonton boleh menyaksikan tiga episod lanjutan bagi MeleTOP dan Hlive di akaun IGTV Hotlink serta Facebook Live menerusi laman Facebook Astro Gempak  dan Hotlink, sejurus selepas penyiaran kedua-dua rancangan tersebut di Astro RIA. Ia adalah kali pertama kandungan yang dihasilkan oleh Malaysia akan dipaparkan di IGTV.

MeleTOP dan Hlive menampilkan berita hiburan terkini terbitan Astro yang paling popular, menarik berjuta-juta penonton setiap minggu. MeleTOP disiarkan setiap Selasa pada jam 9 malam, manakala Hlive pula disiarkan setiap Isnin hingga Sabtu pada jam 8.30 malam, kedua-duanya di rangkaian 123 HD dan rangkaian 104 SD.

Untuk menonton episod eksklusif MeleTOP dan Hlive di IGTV, anda boleh mengikuti Astro dan Hotlink atau layari laman Facebook Astro Gempak dan Facebook Hotlink untuk maklumat lanjut.


Jualan Big Bad Wolf Secara Atas Talian Dilanjutkan!!!

Anda minat membaca dan gemar untuk membeli buku namun sukar untuk kelar disebabkan oleh PKP? korang jangan risau sebab jualan Big Bad Wolf secara dalam talian akan dilanjutkan sehingga 17 Mei!!

Ulat buku boleh mencari buku yang diminati dan menikmati diskaun sehingga 99% Sebanyak 60000 yang ditawarkan dan tersedia.

Anda hanya perlu layari laman sesawang https://my.shopbigbadwolfbooks.com/ dan anda akan menjumpa promosi menarik termasuklah penghantaran percuma di semenanjung Malaysia yang bernilai RM180.

Jadi, tunggu apa lagi!! Cepat dapatkan buku yang anda ingini!!